LITENGGE PA-PALARA-NA JOANE 
Larana na Li1 adekewe dadi ata 


1:1 Ne kapu'u-nawe wa'ni na Li'i, mono na Li'i mbara-nani Ala, mono 
JAlawa na Li'i. 2 Kapu'u-nawe Nia-dona ane'ena mbarana jAla. 3 Nia nia 
ka nadadi-we ngara-nduka ndèkana; nia ka ngara hèti adadi baa nda'iki ia 
adadi panda padana-na Nia. 4 Na Nia pandou-nawe toleka, nia ka ne 
toleka awanggara-we pa-mangewala dèngana atapi'a. 5 Nia ka na 
awanggara na-wanggara kapòta dana, taka ne kapòta nda nadeimba-kiwa. 
6 Ka ameni aia ata pa-patuka-na jAla, Joane-we ngarana. 7 Mainawe 
pa-zakita, ka na-zakita-ni na awanggara, ngga'l ngara ata ka napawai orona 
nia. 8 Nda niaki ma Na awanggara, nia-kidowe ka zakita-ngge larana na 
awanggara, ba trina. 9 Na awanggara pòngu taka, a-pa-mangewala-wa ia 
ata la ata, ame baani pònu tanangge. 10 Wa'i baani pònu tana, Nia nia ka 
nadadi-we iinawe pònu tana, taka na ata pònu tana ndaa pande-kini. 11 
Mainawe mbarada douna, taka hida douna ndaa deimba-kiwa. 12 Taka 
ngara adeimbawa, na-keketa-wi kaa ndoungge pandou paana jAla, name 
awainawe ngarana. 13 Ne dadida inda wali ra'a-kiwe, inda wali-kinawe 
patèki dadi ata, inda wali-kinawe pambei kabani, taka awali-nawe jAla. 14 
Nia ka na Li'i ka nadeke-we dadi ata mono nandou wa'i tilunda, mono 
ma-pazèra baanawe mbotona ahinana mbotona ana akanua dadi, awali ame 
mbarana 'JAma, ba nduka ndua nduka biawa. 15 Na Joane nia 
azakita-nawe larana ba naai pa-kawaro: Na Nia-dona patèki-ngguna: 
Name aamena liranggu naulu-pongga zaua, mala ba lenga wa'l ulu-duni 
Nia wudi zaua pa-lungguna, ba hina. 16 Mala wali mbarana Nia ambabu 
mbajo, nia ka takole ndòba-kona, niawe andua pando andua. 17 Mala ne li'l 
uku nia Mjuza atanggungge jaawe, taka ne andua mono ne abia oro Jezu 
Karetu-we ma ka nadadi-we. 18 Nda ndòko-kipona ia ata ba naeta-wa 
JAla; na Paana akanua dadi, ane'ena tidina jAma, Nia atèki baawa. 


Lara zakita-nawe Joane tutu douna 


19 Ka ne niawe pa-zakita-na Joane, hida ata Jawundi ane'ena Jeruzale baa 
patuka-nandi rato2 mòno ata Lewi laa patua-wa; Nggaranggu limi-nawe 
ba hidandi. 20 Natèki-dawe apia, nda nakede-kidawe; ne hinawe papia-na: 
Ne zaua nda Karetu-kiwangga, hina. 21 Nia kaa tuawa: Ka apawu ne 
wo'u? JElia-wu? Indaki, hina. Wo'u ne nambi pa-hidana? hidani. Indaki, 
hina ba nawale. 22 Ka nggaranggu ne wo'u? Ngga'i ka mapande pawale-wi 
hidime ata apatuka-nggama. Ka apa lumungge ne wèki doumu? hidani. 23 
Taunawe: Zaua ne lima na'i akawuula ne'e marèda kikapa pa-kindola-wa 
larana Mjori ahina, dekungge patèki-na nambi Jazaja natina. 24 Nia ka 
wa'l dòmona pa-patuka-na ata Parizi. 25 Nia kaa tuawa: Ne ba hina-dowe, 
apa kau pariwo-wa, ba nda Karetu-duwu, mòno ba nda Elia-duwu mòno 
ba nda nambi-duwu natina? hidani. 26 Pawale-nandi Joane: Ne zaua 
we'ewe pawainggu ba ku-pariwo, taka ne tilumi wa'ini andende, panda 
papande-mi, 27 amai liranggu nème-langge; ne lèndaka-nandi kalère kape 
wa'lna, nda kunggapo-ki ne zaua, hina. 28 Ngara ne, ne'e Mbaitani mbali 
loko Jarandena padadi wa'i-nawe, pandou kali pariwo wa'mna Joane. 


Pa-zakita-na Joane larana Maròmba Jezu 


29 Nakoka-nggengge ka naeta-wa Jezu ba ameni mbarana, ka hinangge: 
Patete-ni Ana mbembena jAla akoutawi zalana ata pònu tana. 30 Na 
nia-dona: Ameni liranggu name-langge aulupo mono zaua, mala ba wali 
ulu-duni Nia wudi zaua, pa-lungguna. 31 Hèti, zaua kainana nda 
kupande-kini, taka ka bowo-dani ata Izaraila ba binawe, mawe nia ka 
amengga apariwo waina we'e, hina. 32 Ne hinawe pa-zakita-na Joane: 
Kueta baawa Ngjau ba namburu wali ljangita, napanggai takukuna, ka 
engani wèki detana. 33 Ne zaua nda kupande kaikini, taka na 
Apatuka-ngga pariwo waina we'e, Nia atèki baanggawe: Na paeta-mu 
pandou mburu wa'ina Ngjau, mono ka engani mbarana, Nia-dona apariwo 
waini Ngjau Matua, hinangge. 34 Kueta baawa mòno ku-zakita baanawe 
Name ba Ana-nani Ala, hinangge. 


Kawunga pendena ana panunga Maròmba Jezu 


35 Nakoka-nggengge ka zulu ne'eni Joane mòno aduada ana panunga-na 
olena. 36 Ne ba naeta-wa Jezu ba nakako ka hinangge: Patjete-ni nati Ana 
mbembena jAla hina. 37 Nia ka hida ana panunga-na aduada kaa rèngewe 
ne patèki-na ahinana, ka nètindi adekuni Jezu. 38 Nia ka winggiru hina 
Jezu; ba naeta-wi baa dekuni: Apa pawewa-mi? ka hinandi. Nia ka 
hidangge baa wale: Rabbi, ba palali-kowe: Ngguru binawe, nggjeengge 
pa-mandaka wa'imu? hida. 39 Nia ka hina-dawe: Mjai kai etawe, hina. Ka 
nètindi nia kaa etawe ne pandou mandaka wa'na, ka engandi mbarana ne 
lòdo. Wah ndjamu kambulu ne ba hinawe. 40 Hida aduada arènge-nawe 
patèki-na Joane mono adekuni Jezu, na aia jAndaria-wa, angu wuana 
Zimo Petura. 41 Na jAndaria naduki uluni angu wuana, ka ngu hina-nawe: 
Ma-pataboka dènga baani Mazia, ba palali-kowe Karetu binawe, hina. 42 
Nia ka nakondo-ni mbarana Jezu. Ka na Jezu ka na-pazèra-ni, nia ka: Ne 
wo'u Zimowu, anana Joane; Kepa ka hida-ngguwe ngara-mulangge, ba 
palali-kowe Petura, hinawe. 43 Nakoka-nggengge, kako Nggalelea hina 
Jezu, nia ka na-pataboka dèngani Paliputa. Dekungga, ka hina-nawe. 44 
Na Paliputa, ata Mbaitazainda-wa, ole wano-dani jAndaria baada Pjetura. 
45 Baangge na Paliputa ka naduki-ni Njatanela, ka hina-nawe: Nati palara 
liina Mjuza zurata uku dana, mòno hèti nambi, ma-pataboka dènga baani: 
Nia-dona Jezu, anana Jozepa ata Nazareta, hina. 46 Ka taunawe Njatanela: 
Na-mapande-kadowe ne Nazareta ba na-patimbu-ngge andua? hinani. Ka 
taunawe Paliputa: Umaiwu, kau età, hinani. 47 Nia ka na Jezu ba naeta-wa 
Njatanela ba ameni mbarana: Patete-kuni, name ata Izaraila ta-taka, ndaa 
mangu wini atena, hina-nawe larana. 48 Ka taunawe nia Njatanela: 
Peinawe kau ngu pande-kongga? hina-nawe. Nia ka: Ne ba nda 
napamai-puwu Paliputa ne ba ne'enggu pu'u kapulota, kueta baawu, 
hinangge Jezu ba nawale-wa. 49 Nia ka nawale-wa Njatanela: Ngguru, ne 
Wo'u Ana-nanggu Ala, Zangandi-nanggu ata Izaraila, hina-nawe. 50 Ka 
taunawe Jezu: Kueta baawu ba ne'enggu pu'u kapulota ba lènga 
lunggunggu, niawe ma kau pawai? Enga eta-dumuwe aati kiapo-na mono 
ne, hinani. 51 Ka hina dòmo-nawe: Lunggu taka-nggumiwe, enga 
eta-dumiwe langita ba na-mawuke-we, mono papalewa-na Ala baa pene 
mburuni Ana Atapi'a-langge, hina. 


Rame pa-umana ana ne'e wano Kana 


2:1 Ne pa-katòlu lòdo wainawe, wa'ingge rame pa-umana ana ne'e wano 
Kana, Nggalelea dana, ka wa'ini mana Jezu ne'e. 2 Nia ka na Jezu mono 
ana panunga-na, awèna kaina bowo padana-ngge ne rame. 3 Ne ba 
nandapu-ndi we'e anggura-ngge, ka taunawe inana Jezu: Nda'i baa we'e 
anggura-ngge, hinani. 4 Ka taunawe Jezu: Ee pama, apanda baanda ne ma? 
Nda natutu-kipowe rapanggu, hinani. 5 Nia ka na inana ka hinandi hida 
pa-pawende: Ba apa-kowe patèki-nanggumi-langge, kai dekungge, 
hinandi. 6 Nia ka wa'indi ne'e aène pandalu watu pata'ida, dekungge pata 
pa-zingira-da ata Jawundi, ia pandalu ia pandalu awèna duada baka touda 
wiro we'e kalada. 7 Taundi we'e hida pandalu, hinandi Jezu. Nia kaa 
pa-mananara-ndi baa taundi we'e. 8 Nia ka hina-dawe: Nditawe ne ba 
hinawe, kai ngindi-nawe na'i akatowa-ngge rame, hina. Nia kaa ngindiwe. 
9 Ne ba nanunga paenu-ngge ne we'e akabali anggura na katowa rame — 
nda napande-kingge baa nggjee pawali-nawe, taka hida pa-pawende 
anditawe hida apandengge — ka napamai-wa na kabani: 10 Kali patawe ia 
ata la ata, ba na-pakako uluwe we'e anggura andua; baa, ba na-lèngana 
pakole oro prana ata paenu, ka ne ndaa ndua béri ate. Taka ne wo'u 
mubèli-wawe ne andua lapata ne ba hinawe, hinani. 11 Ne kawunga-da 
tanda parawi-na Jezu, narawi wa'ingge ne'e wano Kana tana Nggalelea; 
bowo-nawe mbotona, nia ka hida ana panunga-na kaa waini. 12 Baanangge 
ka nandodo ati Jezu pangu inana pangu angu wuana pangu ana panunga-na 
Kapenau; wa' pira lòdo-kidoda ba engandi ne'e. 


Ba na-pamatua-we uma Ala Maròmba Jezu 


13 Ne lòdo Pazana ata Jawundi na-danggeta-we, nia ka nètini Jezu 
a-katekala Jeruzale. 14 Nia ka nee uma Ala ka naduki-ndi ata abata wa'mna 
zape, mbembe, takuku mòno ata azepa òma. 15 Nia ka na-rawina mbole 
kalère, ka natòmba wai ndòbandi wali uma Ala, pangu mbembe pangu 
zape, mòno na-zaikara-ndi òmada ata amazepa, mòno ka 
na-pakataba-dandi meindada; 16 ka hinandi ata abatana takuku: Ngindiwi 


hida pawai wali wa'i nèwe, ne umana Amanggu ndai panggjai-kangge 
pa-rènggana, hina. 17 Nia kaa lolowe ana panunga-na ba wa'ingge Zurata 
dana: Ne lumu-ngguwe umamu nia apameita-wangga-langge, ahina. 18 
Nia ka pakède-da ata Jawundi: Apa tanda-kowe pabowo-munggama nia 
ka lumungge ne? hidani Jezu. 19 Nia ka: Konggara-ngge ne uma Ala, ne 
atòlu lòdona ka ku-pakède baliwe, hinandi Jezu ba nawale-wi. 20 Ka 
taudawe ata Jawundi: Pata kambulu ene ndounawe mando'i-na baa 
pakède-we ne uma Ala, mòno mu-pakède baliwe ne atòlu lòdona ne Wo'u? 
hidani. 21 Taka ne uma Ala patèki-na Nia niawe tou douna. 22 Ba 
na-lèngana pakède bali wali tilu ata mate, nia kaa lolowe ana panunga-na, 
ba natèki baawe ne ahinana, ma kaa wadngge ne Zurata mono ne li'i 
patèki-na Jezu. 23 Ne ba ne'eni Jezu Jeruzale ne lòdo rame Paza, na-luana 
ata awamawe ngarana, oro-nawe baa eta-nandi tanda parawi-na. 24 Taka 
na Jezu nda na-pamène wèki-kina mbarada, eka-powe ba nda napande 
ndòbandi. 25 Ba Nia-dona nia, nda pazulu tèki baanawe pata atapi'a, mala 
ba napande doudongge atena ata. 


Ba na-panewe dèngani Nikondemu Maròmba Jezu 


3:1 Wa'ini aia ata oleda ata Parizi angarana Nikondemu, ata matoda ata 
Jawundi. 2 Nia amai waingge nggède mbarana Jezu: Mapande-nggu 
Ngguru, ba Ngguru wali JAlawu, mala ba nda'i awa ia ata apande 
parawi-ndi hèti tanda parawi-mu Wo'u, ba nda Niako JAla azangera-wa, 
hinani. 3 Nia ka nawale-we Jezu: Lunggu takanggu, nda na-mapande-kiwe 
la ata ba naeta-we zangandi-na 'JAla ba ndaa pando paana-kuni, hinam. 4 
Nia ka taunawe Nikondemu: Pei pata mapande-konawe na ata baa 
paana-ni ba na-lèngana pa-kaweda baa? Na-mapande-kadowe ba napando 
tama ti'a danana mana baa kaa paana pi'ani? hinam. 5 Nawale-we Jezu: 
Lunggu takanggu, ba ndaa paana-kuni oro we'e mono Ngjau, nda 
na-mapande-kiwe ia ata ba natama-ngge zangandi-na Ala. 6 Na pa-paana 
oro dadi ata na-papata dadi atana, taka na pa-paana orona Ngjau na-papata 
Ngauna. 7 Ndau karòba ate dènga-kangge ne: Enga nia-pongge baa pando 
paana-nggumi ba lunggunggu. 8 Na paringi na-mapuputa meli hètiko paaro 


atina, ne kambuuka-na urènge-we, taka ndau pande-kingge ba 
nggjeekongge pawali-na mono ba nggjeekongge paaro atma. Hina wa" 
kama ia ata ia ata pa-paana oro Ngjau, hina. 9 Ka pakède-nawe 
Nikondemu: Pei pata mapande-konawe ne ahinana? hinani. 10 Nawale-we 
Jezu: Wo'u ne ngguru ata Izaraila-wu mono ne ahinana ndau pande- 
kingge? 11 Lunggu takanggu, ne papande-ma mawe patèki-ma, mono ne 
paeta baama niawe pa-zakita-ma, taka ne pa-zakita-ma ndai deimba-kiwe. 
12 Ne ba kutèki-nggumiwe lara-nawe nèwe pònu tana ba ndai wai 
baadongge, ka ma kiawa-we bai zulu waingge ba kutèki-nggumiwe 
lara-nawe nème zòrongga dana? 13 Mòno nda'iki apène baa zòrongga 
dana, nia wai-kidona amburu baa wali nème zòrongga dana, na Ana 
atapi'a. 14 Ahinana Mjuza ba na-keketa-wa na kaboko ne'e marèda kikapa, 
enga hina kaipowe baa keketa-wa Ana atapi'a-langge, 15 nggal ia ata ia 
ata apawai ka nadoungge toleka ndaa mbiata orona Nia. 16 Ba lenga 
hinawe pata manawara-nawe nèwe pònu tana jAla ka zupu jaanani na Ana 
kanua-na, ngga'l ia ata ia ata awai wami Nia, ka nda karei-kanani, taka ka 
nadoungge toleka ndaa mbiata. 17 Mala pazupu patuka dènga-nani Anana 
JAla, ngga'i ka nataungge zala ne pònu tana inda hina-kiwe, taka ne pònu 
tana ngga' ka nakole dèngangge manango orona Nia, hinangge. 18 Na 
awai wa'mi Nia nda patau-kiwa zala, taka na ndaa pawai patau baawa 
zala. oro-nawe ba nda nawai wa'ingge ngarana Ana kanua-na jAla. 19 Ka 
ne hinawe pata tauna zala: Na awanggara naduki baa neti pònu tana, taka 
na atapi'a nalouka pambeingge a-kapòtana inda pi'a ne awanggara, 
oro-nawe ba na-diraka-we lara paliida. 20 Mala ia ata ia ata aluwe 
adiraka, nambutu-ngge ate awanggara mòno nda natuke-ki mbarana 
awanggara, ngga'i ka ndaa ounda-kana lara paliina. 21 Taka na aluwe ne 
abia, enga tuke-nani awanggara, ngga'i ka naounda dènga waingge, ba 
kaza Nia JAla ba naliiwi lara paliina, hina. 


Kanduka zakita-nawe Joane Pariwo larana Maròmba Jezu 


22 Baanangge ka nètini Jezu hèti tana Jundea, ka na-mando'i zodi nème 
pangu ana panunga-na ka na-pariwo wa'l. 23 Ka na Joane ne'e kaini 


apariwo ne'e Ainongo mbara Zalingo, oro-nawe ba na-pawe'e pòngungge 
ne'e; ka ameni ata ka na-pariwo-wi. 24 Mala na Joane ba ndaa patama- 
puduni nggòlu dana. 25 Nia ka nakède-we parika dènga-dani ana 
panunga-na Joane na aia ata Jawundi, lara-nawe pata pa-zingira. 26 Nia ka 
nètindi mbarana Joane ka hida-nawe: Ngguru, nati ata awa'i-kona 
mbaramu ne'e mbali loko Jarandena-na, pa-zakita-kumu, ne'e baani na'i 
apariwo ata, mòno nèti mboloni ata mbarana, hida. 27 Nia ka hinangge 
Joane ba nawale-we: Nda na-mapande-kiwt atapi'a ba nadeke apa-apa, ba 
ndaa jaa-konawe wali zòrongga dana. 28 Jèmi douna zjakita-ngge: Ne 
zaua nda Karetu-kiwangga, taka pa-patuka-dangga paulu-ni Nia, ba 
lunggu-wanggana. 29 Na atutuni na mawine, nia-dona na kabani. Taka na 
ole' atena na kabani ane'ena mbarana mòno arèngewa, nduka ndeta atewa 
ba narènge-nawe lima na kabani. Ne ba hinawe, na-tonggola baawe ndeta 
atenggu nengge. 30 Ne Nia enga deta-deta-pona, ne zaua enga tarèda- 
rèda-punggu. 31 Na awalina bjondo na-rèdeta mbolondi. Na awalina pònu 
tana, pònu tanawe pandouna mòno na-papata pònu tanangge patèki-na. Na 
awalina zòrongga dana na-rèdeta mbo-mbolondi. 32 Ne paeta-na mòno ne 
parènge-na mawe pa-zakita-na, taka nda'iki adetlmba-nawe pa-zakita-na. 33 
Ba nggara-kuni adeimba-nawe pa-zakita-na, patena-nawe ba nabia 
JAlangge. 34 Mala na pa-patuka-na 'JAla ba nia-dowe lima jAla patèki-na; 
mala ba nda na-katutu-dowe ba najaawa Ngjau. 35 Na jAma 
na-manawara-ni na Paana mòno najaa-nandi lima danana ngara-nduka 
tèngana. 36 Ba nggara-kuni awai wa'ni na Paana nadoungge toleka ndaa 
mbiata, taka ba nggara-kuni ndaa pato'o-wa na Paana nda naeta-kiwe ne 
toleka-langge, taka ne mbutu atena JAla enga paki-kitangge wèki 
deta-nalangge, hina. 


Ba na-panewe dèngani na ala mawine Zamaria Maròmba Jezu 


4:1 Ba na-lèngana papande-ngge Jezu baa rèngewe ata Parizi, ba nareilwi 
ana panunga pakole-na mòno pa-pariwo-na Jezu inda pi'a Joane, 2 — ne 
nia inda Nia doukina Jezu apariwo, taka hida ana panunga-na — 3 nia ka 
na-dundaka-ngge tana Jundea ka nazulu bali hèti Negalelea. 4 Enga pala 


lii-ponawe tana Zamaria. 5 Nia ka naduki-ngge ne ambano wano tana 
Zamaria, Zikara pa-hidana, ngambe-nawe ne tana pajaa-kona nati Jakupa 
mbarana Juzupa, anana, hètina. 6 Ka ne'e wa'ingge mata we'ena Jakupa. 
Ne ba na-ondana nème lara danangge ka nangu mandi'i mbara-nawe ne 
mata we'e. Notongge ndindara lòdowe. 7 Ka ameni aia mawine Zamaria 
ka kuoke we'e ahina. Taka na Jezu: Jaaponda ka taenu, hina-nawe. 8 Mala 
hida ana panunga-na nèti baandi awo'l panga'a wano dana. 9 Nia ka 
taunawe na mawine Zamaria: Peina ka nia dèngi-kowa-mungga we'e ba ata 
Jawundi-wu Wo'u mono ne zaua ba mawine Zamaria-wangga, hinani. 
Mala na ata Jawundi ba ndaa pa-nggamata dènga-duni ata Zamaria. 10 Nia 
ka nawale-wa Jezu: Bau pande pia-mongge ne pajaana JAla mono ba 
nggarani na: Jaangga ka kuenu, ahinanggu, wo'u adèngiwa Nia, mono 
najaa-munggu we'e moripa, hinani. 11 Nia ka taunawe na mawine: Mori, 
angu nda'iki paoke waimu kède dòmo na-mandale-ngge ne we'e. Nggjee 
kole nia-kumuwe ne we'e moripa? 12 Namoda-mowe bau reiwa nati 
Jakupa, umbuma, ajaamawe ne we'e; ne nia douna naenu-ngge mono anana 
lapata banda rangana, hinam. 13 Ka taunawe Jezu: Ba nggara-kuni 
aenungge ne we'e enga dòmo-pongge maro'u-na, 14 taka ba nggara-kuni 
aenungge ne we'e pajaa-ngguni-langge, nda nazulu maro'u pònguki muri 
wali muri wali-langge. Mala ne we'e pajaa-ngguni ba mata we'e-dowe ne 
djanana-langge a-patòbula-we moripa ndaa mbiata, hina-nawe. 15 Nia ka 
taunawe na mawine: Mori, ujaa-kinggawe ne we'e, ngga'i ka nda kuzulu 
maro'u-kana mòno ka nda kumai-kana nèwe paoke we'e, hinani. 16 Ka 
hina-nawe Jezu: Ukako kau pamaiwa la'imu, baa ka amenggu nème, hina. 
17 Pawale-na na mawine: Nda'iki la'nggu, hinam. Ka taunawe Jezu: 
Pia-wanawe ne patèki-mu mangge, nda'iki la'inggu ba lumungga, 18 Mala 
alima baa la''mu mono na'i awa'ma mbaramu ne ba binawe inda la'i-kimuni. 
Abina taka-nawe ne patèki-mu, hina-nawe. 19 Taunawe na mawine: Arou, 
Mori, kupande-nggu ba nambiwu nengge. 20 Hèti umbuma zamena 
anòmba wa'l nèke ladaka detana, taka.ne patèki-mi jèmi, Jeruzale 
nia-powe pandou nòmba wahu, limingge hinani. 21 Ka taunawe Jezu: Ee 
paina, uwaingga, baalangge enga wa'l-dongge rapana ba nda mawe nèke 
ladaka detana mòno ba nda nia dòmowe Jeruzale pandou panòmba 


wa'l-mini jAma. 22 Ne jèmi njòmbawa panda papande-mi, ne zame 
manòmba-wa papande-ma, mala eka-powe ne manango ba nda wali-nawe 
ata Jawundi. 23 Taka baalangge enga wa'ingge rapana, mono rapawe ne 
ba hina-wengge, name anòmba pia pòngu taka, ba napangau-we mòno ba 
na-mawèna-we ne nòmba-dani 'jAma, mala ekapo na'i jAma, hida ata 
ahinana nòmba-dani, ba nda mawi padèngi-na. 24 Na jAla ngauwa nia ka 
ba nggara-kuni anòmbawa enga nia-pongge ba napangau-we mòno ba 
na-mawèna-we nòmba-dani, hinani. 25 Ka taunawe na mawine: 
Kupande-ngge ba ameni Mazia-langge, Karetu pahida-na. Ba ameni 
Nia-langge natèki ngara-kua-ndandi-langge, hinani. 26 Ka taunawe Jezu: 
Zaua-dona nèwe andau-ndau dènganggu, hinani. 27 Nia ka ne pahina 
waini, wa'i baandi awali ana panunga-na, ka ne'endi akaròba oro-nawe ba 
na-panewe dèngana mawine. Taka nda'iki: Apa pakambu atemu, baka: 
Apa kau panewe dèngani, ahinani. 28 Nia ka na mawine ka na-dundaka-ni 
wiro we'ena ka nètini wano dana. Duki ka hinani ata: 29 Mainda ka 
taeta-wa na'i ata atèki ku-kua-nggawe lara paliingeu. Angu Niamo Karetu 
na'i, hina. 30 Ka nètini ata wjano alouzo mbarana Jezu. 31 Nia ka ne 
pallina waiwe nia ka hida ana panunga-na: Ngguru, mana'a bèliwu, hidani. 
32 Nia ka nawale-wi Jezu: Ne Zaua wa'ingge panga'a pa-wukuna panga'a- 
punggu panda papande-mi, hina. 33 Ka ne'endi apanewe wèki douna hida 
ana panunga-na: Angu nda'i awa angindini panga'a-na? hida. 34 Nia ka 
taunawe Jezu: Ne ba kulitwe pambeina Na'i apatuka-ngga mono ba 
ku-patonggola-nawe pawili-na, mawe ne panga'a-nggu Zaua. 35 Wa' pata 
wula kiapo ba makeni, angu limi-dongge! Lunggu taka-nggumi, keketa-wi 
matami, patjete-ndi hidame oma, ba na-mararaka mbolowi, nia-kidowe ba 
kenindi. 36 Nia ka na amakeni ne'e baani akolena wundana mòno 
apakua-ndi pakeni-na tutu-nawe toleka ndaa mbiata, ngga'i kaa woro ndeta 
ate ka niako na a-mazòbara ka niako na amakeni. 37 Ne niawe patena 
dènga-nawe hèti pakali tèki: la ata atanggu zòbarana, ia ata atanggu 
kenina. 38 Ne Zaua ku-patuka-nggumi kenindi panda pa-mawila dèngami. 
Ata wadeka-wa aeta mawila-na, taka jèmi akolengge iina oro-nawe 
mawila-da, hina. 39 Na-luana ata Zamaria iina ne wano awaini Jezu, 
oro-nawe pa-zakita-na na mawine, natèki ndòba-nggandi lara paliinggu ba 


hina. 40 Baa duki ata Zamaria mbarana Jezungge, nia kaa dèngiwa, ngga'l 
ka enga bèli-kinggu mbarama, hidani. Nia ka dua lòdona ba engani 
mbarada. 41 Nia ka ati kia pòngungge mangeda-na ata apawai oro-nawe 
li'i douna Nia. 42 Nia ka hidani na mawine, inda nia baawe ne patèki-mu 
nia ka mapawai, mala ba marènge dou baadowa, mòno mapande-ni, ba 
Nia taka pòngu Tjanggu lizuna ata pònu tana. 


Ba na-patangga-ni anana na apawili mbara zangandi 


43 Na-mazingga-wi hida adua lòdo-nangge, ka palengge-nawe Jezu wali 
wa'l ne'e ka hètini Nggalelea. 44 Mala na Jezu douna ba na-zakita-dongge 
na aia nambi ba nda'ingge paaka-dani wano douna. 45 Ne ba naduki 
Nggalelea-ngge, kaa deimbawa ata Nggalelea ba lènga eta baadandi ngara 
parawi-na nème Jeruzale rame dana. Mala baa dana kaidona rame. 46 Nia 
ka nazulu mai dòmo ne'e Kjana tana Nggalelea pandou pa-kabali we'e 
anggura wa'l-konawe ne we'e. Nia ka ne'e Kapenan wa'ni na aia ata 
apawili mbara zangandi“ a-karòduka ana kabani-na. 47 Ne ba narènge-we 
ba naduki Jezu tana Nggalelea wali Jundea-ngge, ka nètini adukini ka 
nadèngi-wa: Nggal ka ame-kinggu, kau patangga-nggani na'i ananggu, 
naaro baangge mate, hinani. 48 Ka taunawe Jezu: Ba ndai etako tanda 
mòno pa-karòba dènga, ndai pawaiki, hina-nawe. 49 Nia ka taunawe na 
ata: Mori, umai-kiwu, toma nda namate-po ananggu, hinani. 50 Ukako-wu, 
toleka-nawe na'i ana-mungge, hinangge Jezu. Nia ka na ata ka nangu 
waingge patèki-na Jezu ka nètini akako. 51 Ne ba nème-puni lara dana, 
ndoli ame baandi atana apatanga dèngani: Na-toleka baa ana-mungge, 
hidani. 52 Nia ka natua-wi, ba mbee hina lòdo ba nakède. Mana ndjamu ia 
tambèkora lòdo ba nalènga-ngge ngangana, hidani. 53 Ka nangu pande 
memangge amana ba nia wai kaiwe, toleka-nawe na'i ana-mungge, ba 
hinani Jezu. Nia ka napawai, ne nia lapata ngara ole katonga danana. 54 
Ne mawe tanda ka-duada-na parawi kiana Jezu, ba naduki Nggalelea wali 
Jundea. 


Lara pandua-nani aia ata karòduka ba lòdo ngauwe 


5:1 Baanangge wa'ingge lòdo ramena ata Jawundi ka na-katekala Jezu 
Jeruzale. 2 Nia ka ne'e Jeruzale mbara Bina Mbembe wa'ingge pandou 
riwo wa'i alima apina, Mbatenda hinawe ngarana dekungge panewe 
Imbarani. 3 Ne'e, na-mangeda ata karòduka ambeika wah, ahinana ata 
kabura, ata kaliku, ata amate zapapa, aremangge ndiboka-nawe ne we'e. 4 
Mala ba naduki-we rapana ba namburu aia papalewa-na Mjori we'e dana 
a-pandiboka-ngge ne we'e. Nia ka ba nggara-kuni aulu pamburu we'e dana, 
ba na-lèngana pa-ndiboka-we, nangu ndua, lango ka apa-kowe 
karòduka-na. 5 Ka wa'mi ne'e ata ata karòduka, atòlu kambulu pando-pata 
ndou baana ba na-karòduka. 6 Nia ka na Jezu, ba naeta-wa ba ne'eni 
ambeika ne'e, mono ba napande-ngge ba nggal baawe mando'i-nawe 
karòduka-na, nia ka: Umbei-dongge bau nduawtf? hinani. 7 Ka taunawe na 
ata karòduka: Nda'iki ata angindi-wangga we'e dana ba na-ndiboka-we. 
Taka ba tèngara kako-nggungge ndoli wa'i baa wadeka aulungga pamburu, 
hinani. 8 Ka hina-nawe Jezu: Ukède-wu, kau lulundi tèpemu kau kakowu, 
hinani. 9 Ka ne mema pòngu nangu ndua na ata, ka nalulu-ndi tèpena ka 
nètini akako. Ne pahina waiwe lòdo ngauwe. 10 Nia ka hida ata Jawundi, 
ka hidani na ata alèngana pandua: Na'i lòdo lòdo ngauwe, inda pata-kiwe 
ba ngindiwi hidati tèpemu, hida. 11 Ka taunawe: Nati apandua-wanggana, 
Nia: Lulundi tèpemu kau kakowu ahinangga, hinandi. 12 Nia kaa tuawa: 
Nggarani nati ata, lulundi tèpemu kau kakowu ahinanggu, hida. 13 Taka 
na ata pa-pandua nda napande-kini ba nggarani. Eka-powe ba nda 
na-mangeru baa Jezu, oro-nawe ba na-mangeda pòngu ata ne'e. 14 
Baanangge na Jezu ka na-parèngga dèngani ne'e uma Ala ka hinani: 
U-matara pandua-ngge, mundua baa ne ba hinawe, ngga'i ka ndau zulu 
diraka-kana, ngga'i ka ndau wèna dòmo-kawe alouka kiaki, hina. 15 Ka 
nètini na ata ka natèki-dawe ata Jawundi ba Nia Jezu apandua-wa. 16 
Niawe nia kaa kalemata-wa Jezu ata Jawundi oro-nawe ne ahinana ba 
narawi waingge lòdo ngau. 17 Taka pawale-na Jezu: Na'i Amanggu engani 
apawili lapata ne ba hinawe, ka ne Zaua lunggu kaina ba ku-pawili. 18 Nia 
ka ati kiangge kalemata-dani ata Jawundi pamate-wa ba hidani, inda nia 
waikingge ba nalawi-we pata lòdo ngau, taka oro dòmo-nawe Ama-ngguni 
na'i jAla ba hina, ba na-pamera wèki dèngani jAla. 


Ba na-zakita wèkina Jezu ba Ana-nani jAla 


19 Nia ka tau dòmo-nawe Jezu: Lunggu taka-nggumi, nda 
na-mapande-kiwe na Paana ba na-rawina apa-apa wali ate douna, 
nia-podowe ba naeta-wa jAma arawimgge; mala hida ahinana parawi-na 
JAma, hina wa'i kama na Paana ba narawi-ndi. 20 Ekapo na'i jAma ba nda 
manawara-ni na Paana, mono nabowo-nandi ngara parawi douna, mono 
enga ati kiapo-ndi parawi-na pabowo-nani-langge, ngga'i kai mangadala 
dèngangge. 21 Mala ahinana 'jAma ba na-pakède-wi ata mate ba 
na-patoleka-wi, hina wa! kama na Paana, ba na-patoleka-wi ngara 
pa-kalongga atena. 22 Lapata na'i jAma ba nda napiata-nawe tutuna ia ata, 
taka naaila ndòba baanawe na Paana papiata panewe, 23 ngga'i kaa paaka 
ndòbani ngara-ndukada na Paana, ahinana baa paaka-ni na'i jAma. Ba 
nggara-kuni ndaa paaka-ni na Paana, nda na-paaka kaikini na JAma 
apatuka-ni. 24 Lunggu taka-nggumi, ba nggara-kuni arèngewe li''nggu 
mòno awaini na Apatuka-ngga, nadou baangge toleka ndaa mbiata mòno 
ndaa piata-kinawe tutuna, taka nandiki baa wali mate dana ne'e toleka 
dana. 25 Lunggu taka-nggumi: Ame-dongge rapa-nawe, beengge rapa 
baanawe ata mate baa rènge-nawe lima Anana jAla-langge" mono hida 
arènge-nawe li'ina enga toleka-dalangge. 26 Mala ahinana 'jAma ba 
na-toleka douna, hina kaini na Paana ba najaa-nawe toleka douna. 27 Ka 
naaila-nawe mboto papiata panewe ba lènga Ana atapi'a-wa, 28 Ndai 
karòba dènga-kangge ne ahinana, mala ba ame-dongge rapa-nawe ngara 
ata ane'ena rate dana baa rènge-nawe li'ma, 29 ma kaa kede louzo; ata 
andua lara paliina akède toleka dana, taka adiraka lara palimna akède nda 
kaa taundi zala-langge. 30 Nda na-mapande-kiwe ne Zaua ba ku-rawina 
apa2 wali ate dounggu; kudeku-ngge parènge-nggu ne ba kupiata panewet 
mòno natindi-ngge ne papiata-nggu; mala ba nda nia-awawe pambei 
dounggu pawewa-nggu, taka niamo pambeina Nia apatuka-ngga. 31 Ba 
nia zakita-kungguwe tutu dounggu, nda ahina taka-kinawe ne zakita-nggu. 
32 Waf ekani azakita-nggawe tutunggu, mono kupande-ngge ne zakita 
pa-zakita-nanggawe tutunggu ba ahina taka-nawti. 33 Ne jèmi patjuka 
baana ata mbarana Joane, ma ka na-zakita-ngge ne ahina pòngu takana. 34 


Ne Zaua nda kudèngi-kinawe zakita-na atapi'a, taka patèki dènga-ngguwe 
ne ahinana, ngga'i kaa manango lunggu-nggumi. 35 Nati Joane api iluwa 
amutuna mòno awenggara, taka' ne jèmi ne alodo-kina ndeta ate 
dèngangge mangewala-na ba limi. 36 Ne Zaua wali ekangge pa-zakita- 
wangga, areipowe pa-zakita-na Joane; mala hida pawili pa-patanggu- 
nangga 'jAma, pa-tonggo-la-wi pa-hinana-ngga, hida pawili 
pa-pawili-nggu, ba hida-dona azakita-nggawe tutunggu, ba Nia jAma 
apatuka-ngga. 37 Mòno na jAma apatuka-ngga Nia dou kaina azakita 
baanggawe tutunggu. Nda ndòko-kipumi bai rènge-nawe li'ina baka bai 
eta-nawe zadana, 38 mono ne lima nda na-mèndera-kiwe ate danami, mala 
na pa-patuka-na Nia ba ndai waiduni. 39 Mi-kaniki-ndi iida Zurata; 
pa-pangèda-mi: Hida-dona pakole dènganda toleka ndaa mbiata limi; ka 
hida Zurata-ko azakita-nggawe tutunggu, 40 taka ndai nauki pamai 
mbaranggu kai douna toleka. 41 Ngga' kaa pamboto-wangga atapi'a inda 
lungguki, 42 taka kupande-nggumi, ne manawara-ni 'JAla ba nda'ingge ate 
danami. 43 Ne Zaua mai ngindi-ngguwe ngarana JAma taka ndai deimba- 
kiwangga; ba wa'i ekako amai ngindiwe ngara douna, nia padeimba- 
milangge. 44 Pei pata mapande-konawe bai pawai, ne jèmi ia ata ia ata, 
ngga'i kaa pamboto-wangga olenggu ba limi-dona, taka ne mboto awalina 
JAla ania waina, nda nia-kiwe pa-kalemata-mi. 45 Ndai pangèda-kangge 
ba Zaua akala-wumi mbarana 'jAma-langge; nati Mjuza pamène-mi, nia 
akala-wumi. 46 Bai wai pia-muni nati Mjuzana enga wai kaimingga Zaua, 
mala ba naaila baa-donggawe laranggu. 47 Taka ba ndai wai-konandi hèti 
zurata-na Mjuza, pei pata wai-ku-minggandi patèki-nggu, hina. 


Ba na-pamana'a-ndi ata alima rata Maròmba Jezu 


6:1 Baanangge, nia ka na Jezu ka napala mbali mbònu Nggalelea, mbònu 
Timberia pa-hidana. 2 Na-luana ata adekuni, ba lènga eta-dandi tanda 
parawi-na ba na-pandua-wi ata karòduka. 3 Nia ka napène Jezu ne 
ladakana ka na-mandi'i wali pangu ana panunga-na. 4 Ne pahina waiwe 
na-danggeta-we Paza, lòdo ramena ata Jawundi. 5 Na-keketa-wi matana 
Jezungge ka naeta-we ba na-luana ata aamena mbarana, ka hina-nawe 


Paliputa: Nggjee wo" nnanda kambamba ka nanga'a na ata, hina. 6 Ne ba 
hinangge Jezu, nunga-nani, mala ba napande doudongge ne pawuku-na 
paliina. 7 Nawale-we Paliputa: Kambamba anga'a dua ngau ndinara, ndaa 
tutu-kindi lango ka pitiko ia ata ia ata, hina. 8 Ka taunawe na aia ana 
panunga-na, jAndaria, angu wuana Zimo Petura: 9 Nèwe wa'mi na lakawa 
amangu kambamba alima mbola mono aduada ana ia; taka apa ndalida 
tubana na ata anggaina, hina. 10 Ka taunawe Jezu: Patuka-ni na ata ka 
na-mandi'i ndòba. Ne pandou na-paruta-ngge. Nia kaa mandi'i; wa'i lima 
ratawa kabani-ko. 11 Ka nadeke-wi hida kambamba Jezu ka 
na-pamalangi, baa ka nabawe-nandi na ata amandi'i; hina kaindi hida ia, 
mèli pambei-koda. 12 Baa lèngana pa-bekuta-ngge ka hinandi ana 
panunga-na: Pakua-ndi kapibi-da tèda nga'a, ngga'i ka nda'i-kana amaleto, 
hina. 13 Nia kaa pakua-ndi; kambulu duada kapepe mananara-wi hida 
kapibi-da, tèda nga'ana ata. 14 Ne baa etawe ata ne tanda parawi-na Jezu, 
nia ka: Na nia-dona na nambi ameni pònu tana pa-hidana, hida. 15 Ne ba 
napande-ngge Jezu pakambu ateda, baa wukuna parudu-wa ngga' ka 
ta-zangandi-ni ba hidangge, ma ka naeru dòmona Jezu hèti ladakana, tito 
wai-kidona. 


Ba nakako pònu we'e Maròmba Jezu. 


16 Narawi male-nggenangge, nia kaa ndodo ana panunga-na niri mbònu, 
17 kaa pene tena deta kaa pala Kjapenaii. Nanggède-nggenggé taka nda 
ame dòmo-kipuni Jezu mbarada, 18 nia ka ne mbònu langu mbaniwe 
kanolaka-na oro-nawe ba nakède paringi kalada. 19 Ba lèngana palima 
baka ba ène kilo-nawe paboze-da, kaa ngu etawa Jezu ba nakako pònu 
we'e ba natuke-wa na tena, ka ne'endi amandauta. 20 Nia ka taunawe Jezu: 
Zaua-dona ne, ndai mandauta-kana, hinandi. 21 Nia kaa mbeingge 
deimbawa tena dana, ka nangu pakitana tena lapata kaa dukingge tana 
pandou aro wa'da. 


Lara-nawe ne kambamba pa-toleka denga 


22 Nakoka-nggengge nia ka na ata mangeda ne'e-puni mbali mbònu. 
Apandengge ba nda'i tena ekana, ba ndukana na aia, mono ba nda na-kalete 
ole dèngandi ana panunga-na Jezuna, ba nduka waida ana panunga-na 
apala. - 23 Ka amendi tena eka, awalina Timberia, ne'e mbara-nawe ne 
pandou nga'a wa'ida kambamba, ba na-lèngana pa-malangi Mjori. 24 Ba 
naeta-we na ata ba nda'ini Jezu ne'e mono ba nda'i dòmondi ana 
panunga-na, ma kaa pene kama tena dana, ka nètindi Kjapenaii awewawa 
Jezu. 25 Baa lèngana paduki-ni mbali mbònungge, ka hidani: Ngguru, pira 
ba wa'inggu nèwena, hida. 26 Pawale-na Jezu: Lunggu taka-nggumi, ne bai 
wewa-wangga, inda nia-kiwe bai eta baa tanda, taka ba lenga nga'ami 
kambamba bai bekuta. 27 Ndai pawili dènga-kangge tuba-nawe panga'a 
alòdo-kina, taka ne panga'a aengana muri wali muri wali, pa-wukuna 
pajaa-nanggumi Ana atapiVlangge, mala ba Nia-dona patauna tanda JAma 
na jAla, hina. 28 Nia kaa tuawa: Pei wa'l-komangge ka mawili-ndi 
pawili-na jAla, hida. 29 Nia ka pawale-na Jezu: Ne mawe ne pawili 
pa-hinana jAla, ngga'i kai wai wami pa-patuka-ha Nia, hinandi. 30 Ka 
hida-nawe: Apa tandako parawi-mu wo'u, ngga'i ka maeta mòno ka 
mawainggu? Apawe parawi-mu? 31 Hèti umbu-mana anga'a kambamba 
mana marèda kikapa, ahinana amaaila: Kambamba wali zòrongga danawe 
pajaa-nandi pali panga'a-da, ahina hida. 32 Ka hinandi Jezu: Lunggu 
taka-nggumi, nda niaki Mjuza ajaa-nggumiwe ne kambamba wali 
zòrongga dana, taka na'i Amanggu Nia ajaa-nggumiwe ne kambamba wali 
zòrongga dana ama takana. 33 Mala ne mawe kambamba pajaana Ala, ne 
amburu wali zòrongga dana mòno ajaani toleka ata pònu tana. 34 Nia ka 
hidani Jezu: Mori, jaa paki-kita-nggamawe ne kambamba, hida. 35 Ka 
hinandi Jezu: Zaua-dona ne kambamba pa-toleka dènga, ba nggara-kuni 
amal mbaranggu nda nazulu karemba baaki, mono ba nggara-kuni awal 
wa'ingga nda nazulu maro'u baa-kilangge. 36 Taka lunggu baa-nggumiwe: 
Lango kai eta baa-kowangga, taka ndai pawaiki. 37 Ngara pajaa-nangga 
JAma enga maida mbara-nggulangge, nia ka na amai mbaranggu, nda 
ku-tulara pòngu-kini. 38 Mala ne ba kumburu-wangga wali zòrongga dana 
inda nia-kiwe, ngga'i ka kuliiwe pambei dounggu ba lunggu, taka ne 
pambeina Na'i apatuka-ngga niawe. 39 Ka ne mawe pambeina Na'i 


apatuka-ngga, ngga' ngara pajaa-nangga ka nda'i-kana papòru-nggu, taka 
ngga'l ka ku-pakède-wa nême ba kanduka-nawe-langge. 40 Mala ba mawe 
ne pambeina Amanggu, ba nggara-kuni apazèra-ni na Pnana mono awaini, 
ngga'i ka nadoungge toleka ndaa mbiata, ka ne Zaua kupakède-wa ba 
kanduka-nawe-langge, hina. 41 Nia kaa kanguruka-ni ata Jawundi 
oro-nawe: Zaua-dona ne kambamba amburu baa wali zòrongga dana ba 
hina, 42 ka taudawe: Na ata, nda niaki Jezu anana Juzupa papande-nda 
amana mòno inana? Peina ne ba hinawe: Kumburu baa wali zòrongga dana 
ka hina-wangge, hida. 43 Ka nawale-wi Jezu: Nda ne'e-kanggumi anguru- 
nguru. 44 Nda'iki ia ata apande pamai mbaranggu, nduka-kido-nawe na 
"Ama apatuka-ngga ba natangi-wa, ka ne Zaua kupakède-wa nème ba 
kanduka-nawe-langge. 45 Wa'ingge amaaila zurata danada hèti nambi2: 
Pa-panunga ndòba-nandi jAla-langge, ahina. la ata ia ata arèngewe mono 
a-panungana mbarana 'jAma nia amai mbaranggu. 46 Inda nia-kiwe ba wali 
ata aeta baawa 'jAma; Nia wai-kidona na awalina JAla aetawa 'jAma. 47 
Lunggu taka-nggumi, ba nggara-kuni apawai nadoungge toleka ndaa 
mbiata. 48 Zaua-dona kambamba pa-toleka dènga ne. 49 Hèti umbumi 
anga'a kambamba mana nème marèda kikapa, taka enga mateda. 50 Ne 
niawe kambamba amburu wali zòrongga dana, ngga'i ba nggara-kuni 
anga'angge ka nda namate-kana. 51 Zaua-dona ne kambamba atoleka, 
amburu baa wali zòrongga dana. Ba nggara-kuni anga'angge ne 
kambamba, enga toleka paki-kita-nalangge. Mono ne kambamba 
pajaanggu Zaua-langge, wèki dou-dungguwe pa-toleka dènga waina ata 
pònu tana, hina. 52 Ka ne'endi aparika wèki douna na ata Jawundi: Pei 
pata mapande-konawe nangge ba najaa-ndawe wèkina ba tanga'a-ngge, 
hida. 53 Ka hinandi Jezu: Lunggu taka-nggumi, ba ndai nga'a-kongge 
wèkina na Ana atapi'a, mono ba ndai enu-konawe ra'ana, nda'i-kingge 
toleka doumi. 54 Ba nggara-kuni anga'a-nggawe wèkinggu mòno 
aenu-nggawe ra'anggu, nia adoungge toleka ndaa mbiata, mono enga 
pakède-ngguni he Zaua nème ba kanduka-nawe-langge. 55 Mala ne 
wèkinggu niawe panga'a pia taka, mono na ra'anggu niawe paenu pia taka. 
56 Ba nggara-kuni anga'a-nggawe wèkinggu, mono aenu-nggawe ra'anggu, 
nia engani Zaua mòno Zaua engangga nia. 57 Ahinana ba na-patuka-ngga 


Ama atoleka mono ne Zaua ba ku-toleka-wangga orona Nia, hina wa'l 
kama na anga'angga ba na-toleka kaina oronggu Zaua. 58 Ne niawe ne 
kambamba amburu wali zòrongga dana, nda ahina-kinawe hèti umbumi 
anga'a, baa kaa mate. Na ata anga'angge ne kambamba, enga toleka 
paki-kita-nalangge, hina. 59 Hida ahinana natèki wa'ndi ne'e ba ne'eni 
a-panungana uma pakaza ne'e Kjapenaii. 


Lara bali oroda ata mangeda 


60 Nia ka nalua-ndi ana panunga-na, ne baa rèngewe ahinana: 
Namboto-we ne patèki ne, nggarako apiaku parènge-we, ka hidangge. 61 
Ne ba napande doungge Jezu, hida ana panunga-na baa kanguruka 
dèngangge ne, nia ka: Ne nia-dowe pawinda dèngami ne? 62 Nia ka 
pei-konawe ba nia eta-kumini na Ana atapi'a ba nètini apène hèti pandouna 
ulu-nana? 63 Ngjauwa a-patoleka,: ba nia-kidowe ne wèki nda'iki ndalina. 
Hèti patèki palunggu-nggumina napangau-wi mòno pa-toleka dèngawi. 64 
Taka wa'indi wadeka olemi ndaa pawai, hina. Mala na Jezu ba napande- 
dongge wali kawunga-na ba nggarandi ndaa pawai mono ba nggarani 
awukuna papazuu-ni. 65 Ka taunawe: Niawe nia ka: Nda'iki ia ata apande 
pamai mbaranggu, nia-kidowe ba najaa-nawe 'jAma, ka lunggu-nggumina, 
bina. 66 Liingge hina-wenangge nia ka na-luana ana panunga-na abali oro, 
ndaa zulu paiolo dènga-kini Jezu. 


Pao'o-na Pjetura 


67 Nia ka hinandi Jezu hida akambulu duada: Nda nèti kai-kinggumi jèmi? 
bina. 68 Ka nawale-we Pjetura: Mori, nggara mbarana pakako-ma? 
Wo'u-kidona all'ina li'i pa-toleka dènga ndaa mbiata. 69 Ne zame mapawal 
mono na-mandungo baawe atema, ne Wo'u ba Amatua-wu tutu JAla, hina. 
70 Nia ka nawale-we Jezu: Nda kambulu duada-kiwumi ne Zaua ba 
kupende-wumi? Taka na ata olemi kambalika-wa, hinandi. 71 Na patèki-na 
na Junda anana Zimo Izakario; mala ba nia-dona awukuna pazuuni Jezu, 
oleda ne hida akambulu duada. 


Lara nda pawaida angu wuana Maròmba Jezu 


7:1 Baanangge na-woleta-pongge Nggalelea Jezu, mala ba nda 
nanau-dona pakako-kako tana Jundea oro-nawe hida ata Jawundi baa 
kalemata-wa, ka pamate-wa ba hidani. 2 Nia ka na-danggeta baawe 
ramena ata Jawundi, ne rame kawaru ro'o wazu. 3 Ka hidani angu wuana, 
u-palengge-wu wali wa'i nèwe, ukako-wu hèti tana Jundea, kaa eta 
kamnggundi parawi-mu aria panunga-mu. 4 Mala nda'iki ia ata arawi 
kabuni-na apa-apa, mòno ngga'i kaa pandengga ata, ba hina-dona. Ne bau 
rawindi hida ahinana, kau bowo wèkina mbarana ata marigeda hida. 5 
Mala langoka hidako hida angu wuana ba ndaa wai wa'i kaiduni. 6 Ka 
taunawe Jezu: Ne rapanggu Zaua nda natutu-kipowe, taka ne rapami jèmi 
enga ma-manu-nawe. 7 Nda na-mapande-kiwe baa mbutu-nggumi ate ata 
pònu tana, taka Zaua pambutu-da ate oro-nawe ba ku-zakita-dawe larada 
ba na-diraka-we lara paliida. 8 Kjako-kuwumi hèti rame dana. Ne Zaua 
nda ku-katekala-kipo padana-ngge ne rame; mala ba nda natutu-kipowe 
rapanggu, hina. 9 Hina-dawengge nia ka enga-puni Nggalelea. 


Ba ne'eni rame dana kawaru ro'o wazu 


10 Taka ba lèngana panèti-ndi rame dana angu wua-nangge, ka neti dou 
kaini, taka nda na-pala'o wèki-kina jaro, naai pa-kabuni. 11 Nia ka hida ata 
Jawundi kaa wewawa rame dana: Nggjeeni Nia, bidangge. 12 Nia ka 
ngaru-ngaru pònguwi ata tutuna Nia. Wani: Ata nduawa abina. Waf 
wadeka: Indaki, pa-tilira-nani ata mangeda ahina. 13 Taka nda'ki ia ata 
atèki jarowe larana, oro mandauta-dandi ata Jawundi. 14 Ba lèngana 
patilu rame-wengge ka nètini Jezu uma Ala, ka ne'eni apanunga wa'na. 15 
Kaa karòba ata Jawundi: Peina na ata ka ngu hina pòngu-mowe pandena, 
ne ba ndaa panunga-muni, hida. 16 Nia ka nawale-we Jezu: Ne 
pa-panunga-nggu inda panunga-kingguwe Zaua, taka Name apatuka-ngga. 
17 Ba nggara-kuni ambeingge paluwe pambeina Nia, enga rèngga-nawe ne 
pa-panunga-nggu ba awali-nawe Ala, baka ba wali ate doungguwe ba 
kutèki-we. 18 Na apanewe wali ate douna, mboto dounawe 


pa-kalemata-na; taka na a-kalemata-nawe mbotona name apatuka-ni nia 
abia, mono nda'iki ndaa tindina wèki detana. 19 Nda maki Mjuza 
ajaa-nggumiwe ne li'i uku? Taka nda! pònguki ia taka awa ne jèmi aliwe. 
Peina pa-kalemata dènga-mingga, ka pamate-wa ba limingga, hinandi. 20 
Nia ka nawale-we ata mangeda: Pazora-muwe ne; nggarani a-kalemata-wu 
ka pamate-wa ahinanggu? hidani. 21 Ka taunawe Jezu: Iangge 
parawi-nggu nia kai karòba dènga ndòbangge. 22 Niawe nia ka lunggu- 
nggumi: Nati Mjuzana na-patère baa-nggumiwe pata kamatuka — nda 
awali-kinawe Mjuza taka awali-nawe hèti umbu-ndana — nia ka wa'l 
kamngge bai kamjatuka ata lòdo ngau. 23 Ne ba wa'i-dona pa-kamatuka 
lòdo ngau, ngga'i ka ndaa lawi-kawe li'i ukuna Mjuza ba hina, peina kai 
mbutu-wangga ate oro-nawe ba ku-pandua-nawe wèki mbolona ata ba 
lòdo ngauwe. 24 Ngga'i ka ndai mapiata pònu-kana, taka ngga'i ka bina 
pòngu taka-nawe papiata-mi, hinandi. 25 Nia ka taunawe name wadeka aia 
ndou Jeruzale: Nda niaki na pa-kalemata-da, pamate-wa pa-hidana? 26 
Taka patete-kuni na, piaku nia waimona ba na-panewe, mono nda'i pònguki 
patèki-dani. Apande taka-kaduni hèti paama-paama ba Nia Karetu ne nia? 
27 Taka ba Nia-dona na, mapande-ngge ba nggjeengge pawali-na; taka ba 
ameni Karetu-langge, nda'iki apande-nawe pawali-na, hida. 28 Nia ka ne 
ba ne'eni a-panungana uma Ala Jezu ka hinangge, ba naai pawandi-ngge 
li'na: Pjandengga ne niangge mono pjande-nggawe pawali-nggu; taka ne 
mainggu nda pa-pakède dou-kingguwe; pa-patuka-nangga Na'i ania 
takana, nda papande-mi jèmi. 29 Zaua kupande-ni, mala ba wali-dungguwe 
mbarana, mòno na Nia apatuka-ngga, hina. 30 Nia kaa wewani lara, ngga'l 
ka wòpawa ba hidani, taka nda'iki ia taka awa apala'o-ni lima, ba lènga 
inda nia-powe rapana. 31 Nia ka na ata mangeda na-luana awaint: Peina ba 
ameni Karetu-langge, ati-pundi tanda parawi-na, inda pi'apo parawi-na na? 
hidangge. 32 Baa lèngana parènge-we ata Parizi, ba binawe 
pa-kanguruka-da ata mangeda larana Nia, nia ka hida rato kalada mòno 
ata Parizi kaa pa-tukana ata laa pawòpa-wa. 33 Ka taunawe Jezu: Inda 
pira baa-kinawe mando'i-nawe ba engangga mbarami, baa enga nètingga 
mbarana name Apatuka-ngga. 34 Wjewa-wangga taka ndai duki-kingga, 
mòno ne pane'e wa'ingga Zaua nda na-mapande-kiwe ne jèmi bai dukingge, 


hina. 35 Ka ne'endi ata Jawundi apanewe wèki douna: Nggjeengge pandou 
pa-wukuna pakako-na na onda, nia ka nda taduki-ni ne hito? Nèti-kuni 
mbarana nati ata ambòwara Nggarika dana ka na-panunga dèmoni name 
ata Nggarika? 36 Pei pata-nawe ne patèki-na: Wjewa-wangga taka ndai 
duki-kingga, mòno ne pane'e wa'ingga Zaua nda na-mapande-kiwe ne jèmi 
bai dukingge, ba hinangge, hida. 


Lara-nawe ne we'e pa-moripa dènga 


37 Nia ka na lòdo kanduka-nawe ne rame, lòdo kalada pa-hidana, ka ne'eni 
andende Jezu ka hinangge ba naai pawandi-ngge li'ina: Ba wa'i-kuni 
amaro'u, ngga'i ka ameni mbaranggu ka naenu. 38 Ba nggara-kuni awal 
wa'ingga Zaua, ahinana li'i-nawe ne Zurata, enga kòkora-da wali wali 
mbarana loko amangu we'e moripa-nalangge, hinangge. 39 Ne pa-hinana, 
lara-nawe Ngjau pa-wukuna padeimba-da ata awaini. Mala na Ngjau ba 
nda'i-puduni, ba lènga inda afla-podo-danawe mbotona Jezu. 40 Wadeka 
ata arèngewi hida patèki: Na ma taka-baadona name nambi, hida. 41 
Wadeka domo: Na nia-dona na Karetu, hida. Wai domo wadeka: Na 
Karetu, natimbu wali Nggalelea ne ma? 42 Wòla-nani Ndjauta na Karetu, 
mòno wali-nawe Mbjataleina, wano pandouna Ndjauta, nda hina-kiwe ne 
Zurata dana? hidangge. 43 Nia ka na-matibara na ata mangeda orona Nia. 
44 Wan wadeka ka wòpawa ahina, taka nda'iki ia ata angu pala'o-ni lima. 
45 Nia kaa wali hida lakawa pa-pawende mbarada rato2 kalada mòno ata 
Parizi, nia ka: Peina ka ndai ngihdiwa? hidangge. 46 Ka taudawe hida 
lakawa pa-pawende: Nda'i pòngu-kipo ia ata ahina wa'ina panewe-na na'i 
ata, hida. 47 Nia ka hidangge ata Parizi baa walewi: Ndaa pa-tilira 
kai-duwumi jèmi ne? 48 Wah baa ia ata oleda ata mato baka oleda ata 
Parizi awaini Nia? 49 Taka nati ata ndaa pandengge ne li'i uku kareina- 
nilangge, hida. 50 Nia ka hina-dawe Nikondemu, ole-doda, amai mbarana 
Jezu hèti-nana: 51 Peinawe ne li'i ukunda, nangu wiata-konawe tutuna ata, 
ba nda narènge ulu bèli-konawe patèki-na mòno ba napande-ngge ba 
apawe parawi-na? hina. 52 Nia ka hidani baa walewa: Ne wo'u nia kalwe 
Nggalelea pawali-mu? U-kaniki-kongge kau etawe ne Nggalelea, ba nda" 


nambi atimbu wa' ne'e, hida. 53 Ka wali dou-wali doudawe hèti umada. 
8:1 Taka na Jezu nètini ladakana Zaito. 
Larana na aia mawine andata 


2 Mbòwaku-nawe tanangge ka ne'e dèmoni uma Ala, ka ame ndòbandi ata 
mangeda mbarana, nia ka na-mandi'i ba na-panunga-ndi. 3 Ka amendi ata 
kaniki Zurata mono ata Parizi angindiwa aia mawine paduki wa'l ba 
nandala, kaa ta'mni tiluna: 4 Ngguru, na mawine aduki wa'mi ba nandala. 5 
Dekungge li'i uku pajaa-nanda Mjuzana, enga tauwa watu mawine ahinana; 
ka ne Wo'u pema patèki-mu, hidani. 6 Ne pahida dèngangge ngga' ka 
tanunga-powa, ngga'i ka wa'i pakala dènga waindani, hida. Taka 
na-katongira Jezu ka na-urata waingge langgura lima ne tana. 7 Taka ba 
enga nia pòngungge baa tuawa, nia ka nandende ka hina-dawe: Ba 
nggara-kuni ne jèmi ndaa mangu zalana ngga'l ka naulu-ni patauwa watu, 
hina. 8 Baa ka nazulu katongira ka na-urata-we tana. 9 Na baa rèngewe 
ahinana-ngge nia ka palengge-dawe baa kako ia kako ia, awalina 
paama-paama lapata kandupu-na, ka tito baada na Jezu mono na mawine 
andende tiluna. 10 Ne ba nandende Jezungge, ka nda'i baa ata paeta-na 
watena na mawine, nia ka hina-nawe: Ee paina, ka nggjeendi hida ata? 
Nda'iki ia ataunggu zala? hina. 11 Ka taunawe na mawine: Nda'iki ia 
Ngguru, hina. Ka taunawe Jezu: Ba hina-kowe, ne Zauako nda kutau 
kaikinggu zala; ukako-kuwu, walingge ne ba hinawe ndau zulu diraka 
dòmo-kana, hina-nawe. 


Ba Nia Jezu a-pa-mangewala-we ne tana 


12 Ka hina dòmongge Jezu: Zaua a-pa-mangewala-we ne pònu tana. Na 
ata adekungga, nda naliiki kapòta dana taka enga dounawe 
awanggara,nia-dowe ne toleka, hina-dawe. 13 Ka hida-nawe ata Parizi: Ne 
Wo'u mu-zakita wèki doumu, nda na-mapande-kiwe ne pa-zakita-mu, hida. 
14 Pawale-na Jezu: Lango ka ku-zakita wèki dou-kupunggu ne Zaua, enga 
mapande-donawe ne pa-zakita-nggu, mala ba kupande-dongge ba nggjee 


wali nianggu mono ba nggjee aro nianggu. Taka ndai pande-kingge ne jèmi 
ba nggjee wali nianggu, baka ba nggjee aro nianggu. 15 Ne jèmi djekungge 
pata dadi ata bai piata panewe, ne Zaua nda'i pònguki ia papiata-nggu 
tutuna. 16 Mòno ne Zaua ba kupiata-konawe tutuna ata enga 
mawèna-nawe papiata-nggu, ba lenga inda tito-dunggu, mala ba 
zame-dona baama 'jAma apatuka-ngga. 17 Ne'e zurata ukumi wa'ingge 
amaaila: Pa-zakita-da ata aduada, nia amawèna, ahina. 18 Zaua ne 
azakita-ngge tutu dounggu mono na'i Ama apatuka-ngga nia azakita 
dòmo-nggawe tutunggu, hina. 19 Ka taudawe: Nggjeeni Amamu, 
hida-nawe. Ka nawale-we Jezu: Ne jèmi ndai pande-kingga mòno na 
Ama-kunggu ndai pande dòmo-kini. Bai pande pia-mongga ne Zaua enga 
pande kaimini Amanggu, hina. 20 Ne'e mbara pandouna pati maraka niawe 
patèki wa'i-nandi hida ahinana, ba tèngara ne'eni a-panungana uma Ala. 
Taka nda'iki la awòpawa ba lènga inda nia-powe rapana. 


Ba na-zakila dòmongge tutu douna Jezu 


21 Nia ka hina dòmo-dawe: Ne Zaua nètingga hèti mono wjewa-wangga- 
langge, mòno mjate ngindiwe zalami; heti panèti atingga Zaua, nda 
na-mapande-kiwe bai dukingge ne jèmi, hina. 22 Ka taudawe ata Jawundi: 
Na-wukuna pa-pamate wèkina na? Mala hèti panèti atingga Zaua, nda 
na-mapande-kiwe bai dukingge ne jèmi ba hina-dongge, hida. 23 Nia ka 
hinandi Jezu: Ne jèmi wali bjawa-wumi, ne Zaua wali bjondo-wangga; ne 
jèmi wali-miwe ne pònu tana, ne Zaua nda wali-kinggiiwe ne pònu tana. 24 
Niawe nia ka: Mjate ngindiwe zala-milangge, ka lunggu-nggumi; mala ba 
ndai pawaiko ba Zaua baa ne, enga mate ngindi-miwe zala-milangge, hina. 
25 Ka taudawe: Ka nggaranggu ne wo'u, hidani. Nia ka hina-dawe Jezu: 
Apa domo lara-nawe ba ku-panewe dènga-ngeumi? 26 Alua-pona 
pa-wukuna patèki-nggu mono papiata-nggu larami ne jèmi; taka na'i 
Apatuka-ngga nia abia, mòno ne Zaua hida parènge-ngguni nia-duwi 
patèki-ngguni na ata pònu tana, hina. 27 Taka ndaa rèngga-kiwe ba niawe 
larana jAma patèki-nandi. 28 Nia ka hina-dawe: Bai lèngana pa-kekata-wa 
Ana atapi'a-langge, wudi pjandengge ba Zaua baa ne, mòno ba'nda'i pòngu 


la parawi dounggu, taka ahinana pa-panunga-nangga 'jAma ba mawe 
patèki-nggu. 29 Nia ka name Apatuka-ngga, enga niani mbaranggu, nda 
nangga'i kanua-kingga, mala ne Zaua ba kulii ma-manu-duwi awèna-nawe 
atena, hina. 


Lara-nawe ne abia a-pambembata 


30 Lèngana pa-hinandi hida-nangge na-luana ata awaini. 31 Nia ka hinandi 
Jezu hida ata Jawundi apawai baa: Ba enga nia-dongge atemi ne li''nggu, 
ana panunga taka-nggunggumi-langge, 32 nia kai pandengge ne abia, ka ne 
abia nia a-pambembata-wumi-langge, hina. 33 Nia ka pawale-dani: Ne 
zame wola wua-nanggama JAmbarango, mono inda ndòko-kipoma ba 
maata mbara ata. Peina, a-pambembata-wumi-langge ka lumu-wawu, 
hidani. 34 Ka taunawe Jezu: Lunggu taka-nggumi, ba nggara-kuni aluwe 
azala, ata-nani zala. 35 Na paata nda enga paki-kita-kini ne uma, 
nia-kidona na paana aenga paki-kitana. 36 Nia ka na Paana ba 
na-pambembata-kuwumi, niawe nia kai mbembata ta-taka. 37 Kupande- 
nggumi ba wòla wua-nanggumi jAmbarango, taka wjewangga lara ka 
pamate-wa ba limingga, oro-nawe ne li''nggu ba nda natama-we ate 
danami. 38 Ne Zaua, hida paeta-ngguni JAma niawi patèki-nggu, ka ne 
jèmiko hida parènge-mini amami niawi parawi-mi, hina. 39 Kaa walewa: 
Na jAmbarango, nia amama zame, hida. Nia ka hinandi Jezu: Ba ana-do- 
nanggumi jAmbarango, luwi paliina jAmbarango. 40 Taka ne ba hina, 
wjewangga lara ka pamate-wa ba limingga, na ata atèki baa-nggumiwe ne 
abia, ne parènge-nggu mbarana JAla. Ne ahinana nda nalii-kiwe 
JAmbarango. 41 Jèmi ne, Iiimindi paliina na amami, hina. Nia ka: Ne zame 
inda ana pawengga-kiwama. la-kini amama na'i jAla, hidani. 42 Ka 
hinandi Jezu: Ba Nia piamo jAla amami, nda napakai-kiwe bai 
manawara-ngga. Mala ne Zaua ba wali-dungguwe jAla ba kumai mono ba 
wa'lngga neti. Ne ba kumai, nda wali ate dou-kingguwe, taka Nia 
apatuka-ngga. 43 Apa nia ka ndai rènggawe ne panewe-ngeu? Oro nda 
mapande-donawe bai rènge-nggawe ne Ii''nggu. 44 Ne jèmi wali-miwe 
kambjalika, amami, mono hèti pambeina amami niawi pambeimi bai 


dekundi. Nia apamate ata wali-pongge kawunga-na mono nda ne'e 
wa'l-kini abia, mala ba nda'i-kingge abia ne'e nia. Ba natèki-kowe aboto, 
pata'dou baanawe ba hinangge, mala ba aboto-dowa mòno ba pu'u-donani 
boto. 45 Taka ne Zaua, ba lenga tèki-ngguwe ne abia, nia ka ndai waingga. 
46 Nggarani ne jèmi ajaa tanda tanduka ba kuzala-wangga? Ba 
kutèki-dowe ne abia, peina ka ndai waingga? 47 Ba nggara-kuni awali 
JAla enga rènge-nandi lima jAla; ka ne niawe panda parènge dènga-mindi, 
oro-nawe ba nda wali jAla-wumi, hina. 48 Nia kaa walewa ata Jawundi: 
Mala nda natena taka-kiwe patèki-ma ba ata Zamaria-wu, mòno bau 
pazora-wu? hidani. 49 Pawale-na Jezu: Ne Zaua nda'iki zoranggu, taka 
pamboto-ngguni Amanggu, taka ne jèmi kjòndoka-ngga. 50 Nia ka ne 
Zaua, inda kalemata-kingguwe mboto dounggu; wa'ni a-kalemata-nggawe 
mono Nia atauna zala. 51 Lunggu taka-nggumi, ba wa'i-kuni a-pamèndera- 
nggawe ne Ii''nggu, enga inda pande-kinawe mate-langge muri wali muri 
wali, hina. 52 Ka taudawe ata Jawundi: Nia ba mapande-ngge baa 
zuzura-wu zora. Nati JjAmbarango mono hèti nambi amate baa, taka ba 
wa'l-kuni a-pamèndera-nggawe ne li''nggu, enga inda pande-kinawe 
mate-langge muri wali muri wali, lumu-wangge ne Wo'u. 53 Murei-powa 
JAmbarango, amama nati amate baa? Hida wa! kaina hèti nambi. baa mate 
baa. Ka nggara pòngu-kunggu ne Wo'ungge? hidani. 54 Ka pawale-na 
Jezu: Ba ku-pamboto wèki doukunggu, nda'iki lara-nawe ne mbotonggu. 
Taka na Amanggu Nia apamboto-wangga, Nia-dona na Alama pa-limina. 
55 Ne jèmi ndai pande-kini, taka ne Zaua kupande-ni. Nda kupande-kini ba 
nia lunggu-kuni, ku-pamera dènga baanggumi, aboto. Taka kupande-ni 
mono ku-pamèndera-nawe li'ina. 56 Nati jAmbarango, amami, na-kalada 
dèngangge atena ba na-wukuna paeta-wa lòdonggu, nia ka naeta baawa, 
mòno nduka ndeta ate baawa, hina. 57 Nia ka hida-nawe ata Jawundi: Nda 
lima kambulu ndoupumu ne, mono mueta baawa 'jAmbarango? hida. 58 
Ka taunawe Jezu: Lunggu taka-nggumi, ne ba nda'i-puni jAmbarango, 
wa'lngga ne Zaua, hinandi. 59 Niawe nia kaa pilo watu ka kabena-wa ba 
hidani. Taka na-mangeru Jezu ka nètini alouzo wali uma Ala. 


Larana Jezu ba na-pandua-wa ala ata adadi ngindiwe kabura-na. 


9:1 Ne ba nakako-ngge ka naeta-wa aia ata adadi ngindiwe kabura-na. 2 
Nia kaa tuawa ana panunga-na: Ngguru, nggarani azala, na onda ree, baka 
hida apadadi-ni, ka zupu dadi ngindi-nawe kabura-na, hida. 3 Nia ka 
pawale-na Jezu: Nda niaki azala na, mòno nda hida dòmoki apadadi-ni, 
taka ne ba hina, ngga'i ka naounda waiwi pawili-na jAla. 4 Ba wa'i-puni 
lòdo ka enga pawili-ndandi pawili-na name Apatuka-ngga; mala enga 
nggède-nawe-langge ba nda na-mapande-we ia ata ba na-pawili. 5 Ba 
ne'e-pongga pònu tana, Zaua a-pa-mangewala-we ne tana, hina. 6 Lèngana 
pa-hinangge, nia ka napani'i tana deta, ka na-pandoreka waingge we'e 
pani'i ne tana, baa ka nadeke-we ne tana, ka naora-nandi matana na 
akabura. 7 Ka hina-nawe: Ukako-wu kau pariwo-wi ne'e. pandou riwo 
Ziloa, ba palali-kowe: Pa-patuka, hinawe. Nia ka nètini apariwo-wi; ba 
nabali-ngge aeta baa matana. 8 Nia ka taudawe ole wanona mono ata 
andòmani hètina ba ata madèngi-wa: Nda niaki nati ata aka-kali mandi'l 
pa-madèngi-na? hida. 9 Waf ata: Nia-dona ahina. Wa'i domo: Nda maki, 
nia-kidowe ba ole matada. Ka ne nia douna: Zaua-dona, hina. 10 Ka 
hida-nawe: Peina pata eta balida matamu? hida. 11 Ka nawale-we: Nati 
ata, Jezu pa-hidana, na-pandoreka-we tana, ka naora-nggandi matanggu: 
Ukako-wnu ne'e pandou riwo Ziloa, kau pariwo-wi, hinangga. Kukako- 
wangga ne'engge, mono ba ku-pariwo-wingge kaa ngu eta matanggu, hina. 
12 Nia kaa tuawa: Nggjeeni nati ata, hidani. Nda kupande baani, hina. 13 
Nia kaa ngindiwa na ata akabura hètina-na mbarada ata Parizi. 14 Nia ka 
tangawe ba lòdo ngauwe ba na-pandoreka-we tana Jezu mòno ba 
na-paeta-nandi matana. 15 Nia ka hida ata Parizi kaa tua domo kaiwa: Pei 
pata etamu, hidani. Ka hina-dawe: Naora-nggandi tana ndoreka matanggu, 
baa ka ku-pariwo-wi, ka kungu eta, hina. 16 Ka taunawe name wadeka ata 
Parizi: Na ata ndaa wali-kinani jAla, mala ba nda nadeku-awa-wangge 
pata lòdo ngau, hida; wadeka: Pei pata mapande-konawe ata zala ba 
na-rawina tanda ahinana, hida. Nia kaa mabawe. 17 Niawe nia kaa tua 
dòmowa na ata kabura: Ne wo'u peina lumuni nati, ne ba na-paeta-nggundi 
matamu, hidani. Nambi-wa, hina. 18 Taka hida ata Jawundi ndaa 
wai-kinawe larana na ata ba na-kabura hètina mono ba naeta ne ba hinawe, 
lapata kaa pamaitwi inana amana na ata alèngana paeta baa, 19 kaa tuawi: 


Ana-dumini na, adadi ngindiwe kabura-na pa-limina? Pei pata etana ne ba 
hinawe? hida. 20 Nia ka taudawe inana amana: Mapande takani na ba 
ana-mani mòno ba nadadi ngindiwe kabura-na. 21 Taka ba peikona ka 
zupu etana ne ba hinawe mòno ba nggara-kuni apaeta-nandi matana, nda'iki 
papande-ma zame. Tua doukowa nia, namato baadona, ngga'i ka 
na-panewe douna. 22 Pahida dèngangge inana amana, oro-nawe baa 
madauta-ndi ata Jawundi. Mala hida ata Jawundi aworo baangge: Ba 
wa'lko ata Karetu-wa ahinani, ka weitaka-ni wali uma pakaza, hida. 23 
Niawe nia ka: Namato baadona, tua doukowa nia ka hidangge inana 
amana. 24 Nia kaa zandèka dòmo baa pamaiwa na ata kabura hètina: 
Pamboto-wa jAla. Ne zame mapande-ni nati ata ba ata zalawa, hidani. 25 
Pawale-na nia: Ba ata zala-kowa, nda kupande-kingge. Ia-kidongge 
papande-nggu: Ku-kabura-wangga hètina-na, kueta-wangga ne ba hinawe, 
hina. 26 Ka hida-nawe: Peinanggu-na? Pei wa'i-nawe ba na-paeta-nggundi 
matamu? hida. 27 Ka nawale-we: Kutèki baa-nggumiwe, taka ndai 
pato'o-kiwe. Peina ka marènge-we ka limi dòmowa? Ka ana 
panunga-nanda limi katwumi ne jèmi? bina. 28 Nia kaa kòndoka-ni: Ne 
wo'u ana panunga-nanggu, ne zame ana panunga-nanggama Mjuza. 29 Ne 
zame mapande-ngge na Ala ba na-panewe dènga baani Mjuza, taka na ata 
nda mapande-kingge pawali-na, hida. 30 Ka nawale-we na ata: Pa-karòba 
dènga-dowe ne, ne jèmi ba ndai pandengge pawali-na, mòno nabaa 
pa-paeta-nggandi matanggu. 31 Tapande-ngge na Ala ba nda narènge-wa 
ata zala, taka na ata amomoni mòno aliinawe pambeina, nia-kidona 
parènge-na. 32 Wali-pongge kawunga dadi tana, nda parènge-kipo ata 
apaeta-nandi matana ata adadi ngindiwe kabura-na. 33 Ba nda wali-konani 
JAla na ata, nda na-mapande-kiwe ba wa' parawi-na, hina. 34 Nia kaa 
walewa: Ne wo'u na-diraka pònguwe dadimu, mòno uzulu panunga- 
wanggama ne zame? hida. Nia kaa weitaka-ni. 35 Ne ba narènge-we Jezu 
na ata baa weitaka-ni, ka hinani ba na-patanga dèngani: Uwai wa'i-duni na 
Ana atapi'a? hina. 36 Ka taunawe na ata: Nggarani, Mori, ngga ka 
kuwaini, hina. 37 Ka hinani Jezu: Mueta baawa, na apanewe dènganggu, 
nia-dona, hina. 38 Ka taunawe: Kupawat-wangga, Mori, hina. Ka 
na-kawodo arona. 39 Ka hinangge Jezu: Pamai dènganggu ne pònu tana, 


ngga' ka na-mawiata-we tutuda ata, hida ndaa eta ngga' kaa eta, mono 
aeta kaa kabura, hina. 40 Nia ka hida ata Parizi awa'ina mbarana, ne baa 
rèngewe ne ahinana, ka hidani: Ne zame ma-kabura kai-kowama? hida. 41 
Ka hina-dawe Jezu: Bai kabura piamo nda'iki zalami, taka maeta-wama ba 
lènga limingge, niawe ma ka engangge zalami, hina. 


Larana ma-djandango andua. 


10:1 Lunggu taka-nggumi, ba nggara-kuni ndaa Hi wa' bina dana ba 
natama nggòlu mbembe, taka a-karaketa wa'l karape nggòlu, ata keduwa, 
ata kabukuta-wa. 2 Taka na alii wa' bina dana, ata ma-dandango-wa 
adandango-wi mbembe. 3 Nia ka na kjandi bina nawuke-ni bina, mòno 
hida mbembe arènge-nawe li'ina, nia ka na-kaaula-dawe ngarada mbembe 
douna, baa ka na-palouzo-ndi nggjounga. 4 Bal naVlèngana pa-palouzo 
ndòbandi mbembe dounangge, ka naulu nia baa kaa dekuni hida mbembe, 
mala baa tanda-donawe li'na. 5 Taka name ata eka ndaa deku-kini, 
akenduni, mala ba ndaa tanda-donawe li'ina na ata eka. 6 Na li'i tuda 
natèki-dani Jezu, taka ndaa rèngga-kiwe ba apawe ne pawuku-na patèki- 
nandi. 7 Niawe nia ka hina dòmondi Jezu: Lunggu taka-nggumi, Zaua ne, 
bina-dangga hida mbembe. 8 Ngara-ndukada aulungga Zaua baa mai, ata 
keduwi mòno ata kabukuta-wi, taka hida mbembe ndaa rènge-kiwi hida. 9 
Zaua-dona ne bina; ba nggara-kuni atama lii wa'i-wangga Zaua, 
na-manango-langge, ka natama louzo mòno na-kolena pa-manòpa 
wa'l-nalangge. 10 Na ata kedu ba ameni, mainawe pakedu mono padoro 
mono pa-pamòda. Ne mainggu Zaua, ngga'l kaa toleka mono ka 
nambajo-we toleka-da lunggundi. 11 Zaua-dona na ma-djandango andua. 
Na ma-djandango andua natau wèkina oro lumu dènga-nandi mbembe. 12 
Na ata ure ba lènga inda nia ma-djandango mòno ba nda potè dounandi 
hida mbembe, ba nia eta-kona ba ame bòngga uta, nangu dundaka-ndi hida 
mbembe ba nètini akendu, nia ka na bòngga uta ka narè'e-ndi mòno ka 
na-pòwara-wi. 13 Pakendu dèngana na ata ure, mala ba ata ure-dowa, ndaa 
anga dènga wa'indi hida mbembe. 14 Zaua-dona na ma-djandango andua; 
kupande-ndi hida dounggu mono hida dounggu apandengga Zaua, 15 


ahinana JAma ba napande-ngga Zaua, mono ne Zaua ba kupande-ni jAma, 
mono kutau wèkinggu oro lurrui dènga-nggundi mbembe. 16 Wa'i-pundi 
mbembenggu wadeka ndaa mbembe nggòlu, enga zoka kainggundi mòno 
enga rènge-doda-nggawe li'nggu, nia ka ia pia kababa-da mono ia piani 
ma-djandango. 17 Niawe nia ka na-manawara-ngga jAma ba lenga pazèla- 
ngguwe toleka-ngeu ngga'l ka kudeke baliwe. 18 Nda'iki adeke-nggawe, 
taka ne Zaua ku-pazèla kalongga atewe. Kumboto-ngge ba ku-pazèla-we 
mono kumboto-ngge ba kudeke baliwe. Hinawe ne li'i pakole-nggu wali 
Amanggu, hina. 19 Nia ka na-mabawe pi'a domo ata Jawundi oroda hida 
patèki. 20 Nia ka na-luana oleda: Azuzura-wa zora mòno nandu'a; apa nia 
kai rèngewa na, ahina. 21 Wani domo: Hida patèki nda patèki ata 
pa-zuzura zora-kiwi. Na-mapande-kadowe zora baa paeta-nandi matana 
ata kabura? ahina. 


Patèki-na Maròmba Jezu ne rame pa-matua uma Ala. 


22 Baanangge ka wa'ingge rame pa-matua uma Ala ne'e Jeruzale; 
riwuta-we. 23 Nia ka na Jezu ka ne'eni uma Ala niri kawendo Zolema. 24 
Nia kaa woleta-ni ata Jawundi, ka hida-nawe: Pira nggaipowe mando'i-na 
bau pakado-nggamawe atema? Ba Karetu tèka-duwu ne Wo'u, utèki 
ailolo-nggamawe, hida. 25 Ka hina-dawe Jezu: Kutèki baa-nggumiwe taka 
ndai pawaiki. Hida pawili pa-pawili wainggu ngarana Amanggu, hida 
azakita-nggawe laranggu; 26 taka ndai pawai-kiwumi, mala ba nda 
ole-doda-nggumi mbe-mbenggu. 27 Hida mbembenggu arènge-nggawe 
li'nggu, mono kupande-ndi hida, ma kaa dekungga. 28 Mono ne Zaua 
kujaandi toleka ndaa mbiata, nia ka nda karei-kinandi muri wali muri 
wali-langge, mono nda'iki aparewo-nggandi wali lima dananggu. 29 Na 
pajaa-nangga Amanggu narei mbolowi, mono nda'iki ia apialcu 
parewo-nandi wali lima danana 'jAma. 30 Ne zame baama jAma iama, 
bina. 31 Kaa zandèka pi'a dòmo ata Jawundi baa ngindi watu, ka 
kabena-wa ba hidani. 32 Nia ka pakède-nawe Jezu: Nalua-ndi pawili 
andua paoro-na JAma pabowo-nggunggumi, nggjeengge ne pawili 
pa-kabena dènga-mingga, hinandi. 33 Pawale-dani ata Jawundi: Nda 


nia-kiwe pawili andua ka kabena-wa ba limanggu, taka ne bau kòndoka-ni 
JAla; ne Wo'u, Ala-wangga ba lumu mono ne ba atapi'a-muwy, hida. 34 
Ka nawale-wi Jezu: Nda hina-kiwe ne'e zurata uku mi: Ala-wumi, lunggu 
baa-wangga, ahina? 35 Hida ata pandou duki-nawe li'ina jAla, Alawi, ba 
hina baadundi, mono ne li'i Zurata ba nda na-mapande-kiwe ba kaingge, 36 
peina, kòndoka-muni jAla ba limi-wami na pa-pamatua-na jAma, 
pa-patuka-na nèweti pònu tana, oro-nawe Ana-nangga jAla ba hina? 37 Ba 
nda kuwili-kundi pawili-na Amanggu, ndai waikangga. 38 Taka ba kuwili- 
dundi, mono ndai wai dòmo-kopongga, ngga'i kai wai wa'i-kundi hida 
pawili, ngga'i kai rènggawe mono kai pandengge na 'jAma ba ne'eni Zaua 
mono ne Zaua ba ne'engga jAma, hina. 39 Nia ka wòpawa ka hida 
dèmoni, taka dapa wamo-wamowi. 40 Ka noti dòmoni mbali Jarandena 
pandou kawunga pariwo wa'ina ata Joane hètina, ka engani ne'e. 41 Nia ka 
na-luana ata amai mbarana: Nati Joane nda'i pònguki tanda parawi-na ne 
niangge, taka ngara hèti patèki-na Joane larana na ata, ahina taka-nawe, 
hidangge. 42 Na-luana ata ne'e awaini Jezu. 


Lara pakède bali-nani Lazaru Maròmba Jezu, 


11:1 Wa'ni aia ata karòduka angarana Lazaru, ata Mbaitani, wanoda 
Maria baada Marata angu mawine-na. 2 Na Maria nia-dona aburini we'e 
lengi bou mbangi Jezu, mòno aopi wainandi longgena wa'ina. Nia ana'ani 
Lazaru a-karòduka. 3 Nia ka hida wòtona apatuka-ni ata Jezu: Mori, na'i 
pa-manawa-ra-mu ne'eni a-karòduka, hidani. 4 Ne ba narènge-we Jezu ne 
ahinana: Ne karòduka nda tutu pamate dènga-kiwe, taka tutu mboto-nawe 
JAla, ngga'i kaa pamboto dènga wainawe Anana JAla, hinangge. 5 Na 
Jezu na-manawara-ndi Mjarata baada angu mawine-na mòno Lazaru. 6 Ne 
ba narènge-we ba na-karòduka-ngge, ka enga-puni adua lòdona ne pane'e 
wa'ni. 7 Baangge ka hinandi ana panunga-na: Mjainda ka tabali-wanda 
Jundea, hina. 8 Ka hida-nawe ana panunga-na: Ngguru, angu wudi 
wewa-danggu lara ata Jawundi ka kabena-wa ba hidanggu, mono neti 
dòmonggu hèti, hida. 9 Ka nawale-we Jezu: Ne anggazu' lòdo inda 
kambulu duada ndjamu-kinawe? Ba nakako waidongge lòdo ata, nda 


na-katunura-ki, ba lenga eta-nawe mangewala-nawe ne tana. 10 Taka ba 
nakako waikongge nggède ata, enga katunura-na, mala ba nda'i-dongge 
mangewala douna, hina. 11 Hinangge Jezu-nangge, baa ka hina 
dòmo-dawe: Nandura baa Lazaru, kandua-nda na'i, taka nètingga hèti 
aparòdu-wa, hina. 12 Ka hidani ana panunga-na: Ba nandura baadona 
Mori, enga ndua-dona-langge, hida. 13 Taka lara matena niawe patèki-na 
Jezu; taka pa-pangèda-da hida, ne kolena ndura niawe, hidangge. 14 Nia 
ka nangu wuke lolo-dawe: Namate baana Lazaru, 15 mòno nandeta 
dèngangge atenggu ba nda'ingga ne'ena, oro lumu dènga-nggunggumi, 
ngga' kai pawai, hinandi. 16 Nia ka na Tjoma, Ndindimu pa-hidana: 
Mjainda ka takako katwanda, ngga'i ka tamate marènga dèngani, hinandi 
ole ana panunga-na. 17 Ne ba naduki Jezungge, nia ka nakole-ngge ba pata 
lòdo baana rate dana. 18 Ne Mbaitani mbara Jeruzale-we, wa'l touda 
kilo-nawe maro-nawe. 19 Nia ka na-luana ata Jawundi amai mbarada 
Marata baada Maria ka pa-malèna-dawe ateda, ba lènga matena na'ada ba 
hida. 20 Rènge-kinawe Mjarata lara ameni Jezu, ka palengge-nawe ka 
nètini alaa parèngga-wa; taka na Maria engani uma. 21 Nia ka hina-nawe 
Jezu Mjarata: Ba wa'l pla-munggu nèwena, Mori, nda hinaki ba namate 
na'anggu. 22 Ka neko, kupande-ngge ba apako padèngi-muni jAla, ba enga 
jaananggu Ala, hina. 23 Ka hina-nawe Jezu: Na na'amu, enga kede 
bali-dona-langge, hina. 24 Taunawe Mjarata: Kupande-ngge ba nakède 
nème pakède wai ba kanduka-nawe-langge, hina-nawe. 25 Ka hina-nawe 
Jezu: Zaua ne ne kede mono ne toleka. Na ata awaingga ne Zaua, lango ka 
namate-kopo, enga toleka-nalangge. 26 Mòno ba nggara-kuni atoleka 
mòno awaingga ne Zaua, nda namate pònguki muri wali muri wali-langge. 
Uwai-dongge ba hinawe? hinani. 27 Ka taunawe Mjarata: Ahina 
taka-nawe Mori, kuwai baangge ne zaua ba Karetu-wu ne Wo'u, Ana Ala, 
awukuna pamai nèwe pònu tana, hinani. 28 Lèngana pahina-nggengge, ka 
nètini apamai katènara-wa Maria, angu mawine-na: Wa'ini Nggjuru ka 
ameni hinanggu, hina-nawe. 29 Rènge-kinawe Maria-ngge ka nangu kède 
ka nètini mbarana. 30 Nda natama-kipo Jezu wano dana, enga-puni ne'e 
pandou parèngga wa'li-nani Mjarata. 31 Nia ka hida ata Jawundi olena 


Maria ne'e uma, ka pamalèna-nawe atena ahinani, ne baa etawa ba ngu jaa 
kèdewa palouzo, ka nètindi adekuni, nètini rate dana pangi'o wali ne'e, 
hidangge. 32 Eta-kinani Jezu na Maria, nduku ba hina ne'e pane'e wa'ni, 
ka nangu kawodo aro wa'ina: Ba wa' pila-munggu nèwena Mori, nda 
hinaki ba namate na'anggu, hina. 33 Ne ba naeta-wa Maria na Jezu ba 
nangi'o mono hida ata Jawundi marènga-na baa ngi'o kaina, ka naita ate 
dèngangge, nduka-zanduka-we atena. 34 Ka hina-dawe: Nggjee bendala 
nia-mini? hina. Umai kau eta, hidani. 35 Ka nangi'o Jezu. 36 Nia ka 
taudawe ata Jawundi: Patjete-kuni, ba na-manawara pònguni, hida. 37 
Taka wa'i kaina ne hida: Na onda apaeta baanandi matana nati ata kabura, 
pema nda na-mapande-kiwe ba nadai kaiwe ngga'i ka nda namate-kana na 
ata? ahina. 38 Nia ka na Jezu ka naita dòmongge atena, ka natuke-we ne 
rate. Ne rate llango-we mono wa'ini ambolo watu kambaka-na. 39 Ka 
taunawe Jezu: Kjaini na watu, hina. Taka na Mjarata, wòtona na amate: 
Nabou baa Mori, mala ba pata lòdo baadona, hina-nawe. 40 Ka hinani 
Jezu: Bau pawai-dona, enga eta-dumuwe na mbotona ‘Ala, inda lunggu- 
kingguna? hina. 41 Nia kaa kaini na watu. Baa nia ka na-tangara Jezu ka 
hinangge: Oo Ama, ku-pamalangi-wu, ba lènga rènge baa-dumungga. 42 
Kupande baangge ne Zaua ba enga rènge ma-manu-mungga, taka orona na 
ata mangeda awoleta-ngga, nia ka lunggunggu, ngga'i kaa pawai ba Wo'u 
apatuka-ngga, hina. 43 Lèngana pa-hinangge ka na-kawuula ba naai 
pawandi-ngge li'ina: Tjoo Lazaru, ulouzo-wu nème, hina. 44 Nia ka nangu 
louzo taka na amate, enga-pundi kibo lima deta wa'i detana, mono ne 
matana pa-kamboro-powe kamba. Ka taunawe Jezu, kainandi, pilini ka 
nakako, hina. 


Lara wjata-dawe rato kalada tutuna Jezu, ka pamate-wa ba hidani 


45 Na-luana ata Jawundi amai paduki-ni Maria, ne baa etawe ne parawi-na 
Jezu, ma kaa waini. 46 Taka hida oleda wadeka nètindi alaa paduki-ndi ata 
Parizi kaa tèki-dawe ne parawi-na Jezu. 47 Niawe nia ka hida rato kalada 
mòno ata Parizi kaa pakua-ndi amandi'i-na panewe: Peinda? Mala nalua 
baandi tanda parawi-na nati ata. 48 Ba ta-pakaloko-kuni ba bina, wai 


mbolo baadani ata-langge; kède baadanda ata Roma, abera-ndawe 
pandounda mòno apamua-ndawe pa-mandi'i-nda hito ata Jawundi-langge 
hida. 49 Nia ka na aia oleda, angarana Kajapa, aRato Kalada ne ndou: Ne 
jèmi nda'i pònguki papande-mi, 50 mono ndai pangèda wa'-kingge ba 
mangu lara-nawe ne jèmi, ba namate ata aja tutuna atana Mjori, meli ka 
nda karei mbolo-kanani na ata, bina. 51 Taka ne ba hinangge inda 
pa-pakède dou-kinawe, taka ba lènga Rato Kalada-wa ne ndou, ka natèki 
ulu memawe larana Jezu, ba na-wukuna paniate oro lumu dènga-nani na 
ata Jawundi, 52 mono inda nduka dòmo-kina na ata Jawundi, taka ngga'l 
ka na-pakaza-ndi ngara anana Ala azai-zai, ka iandi. 53 Lungge 
hina-wengge kaa panewe-ngge, ka pamate-wa Jezu ba hida. 54 Niawe nia 
ka na Jezu nda nazulu paeta wèki-kina tiluda ata Jawundi, taka nètini wali 
wa'l ne'e hèti tana ngambe-nawe marèda kikapa, ne'e wano Eparaima 
pa-hidana, ka engani amandaka wa' pangu ana panunga-na. 55 Nia ka 
na-danggeta rame Pazana ata Jawundi, mòno na-luana ata wali tana 
Jawundi a-katekala Jeruzale toma nda naduki-powe rame Paza, ka 
pamatua wèkina ba hida. 56 Nia kaa wewawa Jezu kaa panewe wèki 
douna ne ba ne'endi uma Ala: Peina limi jèmi? Nda ame-kuni ne rame 
dana-langge? hida. 57 Taka hida rato kalada mono ata Parizi ajaa baawe 
li'i: Ba ma wa'iko apandengge pandouna Jezu, ka natèki-we, hida, ngga'i ka 
piaku wòpa-dani. 


Lara buri-dani we'e lengi Maròmba Jezu ne'e Mbaitani 


12:1 Wa'i ene lòdo kia-nawe ba rame Paza-wengge, ka naduki Jezu ne'e 
Mbaitani, pandou ne'e wa'ni Lazaru, pa-pakède-kona Jezuna wali tilu ata 
mate. 2 Nia kaa kulani Jezu ne'e; na Mjarata nia a-pawatana panga'a, ka na 
Lazaru nia kaina ia amana'a ole dèngani Jezu. 3 Nia ka na Maria ka 
nadeke-we aia kati we'e lengi narawatu ta-taka amboto wèlina, ka 
naburi-nandi wa'ina Jezu, baa ka naopi-opi wainandi longgena, nia ka 
bounawe ne we'e lengi narawatu ka na-lamboka-ngge uma. 4 Ka taunawe 
na ata ana panunga-na, na Junda Izakario, awukuna papazuu-ni Jezu: 5 
Apa ka nda bata-mongge ne we'e lengi ka kolena tòlu ngau ndinara, mono 


ka nggatani nati ata ndengo, hina. 6 Nia ka ne ba hinangge na Junda, inda 
oro lumu dènga-kinandi andengo, taka ba lènga ata keduwa, mòno ba 
nia-dona atèreni pandou òma ka nade-dekewi pakole. 7 Ka taunawe Jezu: 
Ndau ula-kani na mawine; ngga'i ka nggòba pabèli baa-ko-nanggawe 
tutu-nawe lòdo patane watlwangga. 8 Mala ata ndengo ba enga 
ma-manu-dundi mbarami, taka ne Zaua nda enga pati-tiri-kingga mbarami, 
hina. 9 Na-luana ata Jawundi akolengge ba wa'mi Jezu ne'e, ka amendi, 
inda tito-kina Jezu pawuku-da, taka ngga' ka taeta wai kaiwa Lazaru, 
pa-pakède balina wali tilu ata mate, hidangge. 10 Nia kaa pa-merana 
panewe rato2 kalada, ngga'i ka pamate kaiwa Lazaru ba hidangge, 11 
mala orona nia ma ka na-luana akako kaa wai wa'mi Jezu. 


Lara tamana Maròmba Jezu Jeruzale 


12 Koka-nawengge ne ba narènge-we ata mangeda, amai parame, lara 
ameni Jezu Jeruzale, 13 nia kaa dekena ro'o naba ka nètindi aparèngga 
dèngani, ka ne'endi ajawau-jawau: Ozana, na-maringi-dona nati amal 
waingge ngarana Mjori, nati Zangandi-na ata Izaraila, hida. 14 Nakole-ni 
na aia kabondi kalandai na Jezungge, ka na-kalete-wa ahinana amaaila 
Zurata dana: 15 Ndau mandauta-kana, ee lakèra Zio. Patjetena, ameni 
Zangandi-mu, akalete ana bei kalandai, ahina. 16 Ne katòbo-na ndaa 
rèngga-kiwe hida ahinana ana panunga-na, taka ba lèngana pa-pamboto-wa 
Jezungge kaa wudi lolowe ba wah baandi hida Zurata dana larana Nia 
mono ba hida baani. 17 Nia ka na ata mangeda awa'mna hètina, ba 
na-kaaula-ni Lazaru, ulouzo-wu wali rate dana ba hinani, mono ba 
na-pakède-wa wali tilu ata mate, kaa zakita-nawe larana. 18 Niawe nia ka 
na ata mangeda ka nètini alaa parèngga-wa, oro-nawe baa rèngewe ne 
tanda ba parawi-na Nia. 19 Nia ka hida wèki douna ata Parizi: Kai eta 
matawe, nda'i baa ndalimi jèmingge. Patete-kongge, nèti mbolo baani ata 
mbarana, hida. 


Ba natèki-we lara materia Maròmba Jezu 


20 Olena ata a-katekala pa-tambaja ne rame dana, wa'indi a-kapirana ata 
Nggarika. 21 Nètindi mbarana Paliputa, ata Mbaitazainda, ne'e Nggalelea 
dana, kaa dèngiwa: Mori, ka maeta-powa Jezu limangge, hidani. 22 Ka 
nètini Paliputa ateki-nawe 'jAndaria. Baangge ka nètindi j'Andaria baada 
Paliputa kaa tèki-nawe Jezu. 23 Nia ka hinandi Jezu ba nawale-wi: Rapa 
baanawe na Ana atapi'a baa pamboto-wa. 24 Lunggu taka-nggumi, na 
ambolo pare ba nda ne'e-kuni tana dana ka namate, engangge ba mbolo 
do-douwa, taka ba namate-dona nawua langa-taka. 25 Ba nggara-kuni 
a-manawara-ngge toleka-na, nia apòruwe, taka ba nggara-kuni 
ambutungge ate toleka-na nèwe pònu tana, nia akarawa-we tuma-nawe 
toleka ndaa mbiata. 26 Ba nggara-kuni ka pawata-ni ahinangga, ngga'l ka 
nadeku-ngga, mòno ne'e pane'e wa'ingga Zaua, ne'e wa'l kaini na apawata- 
nggalangge. Ba wa'i-kuni apawata-ngga, na-paaka-ni na jAma-langge. 27 
Ne ba hinawe na-kalalu-we atenggu, mòno apako pa-wukuna patèki-nggu? 
O Ama, kouta-nggani na lòdo! Taka nia pòngu-dowe ka kuduki-ngge ne 
lòdo. 28 O Ama, pamboto-kiwe ngaramu! hina. Baa nia ka amengge li' 
wali ljangita: Ku-pamboto baawe mòno enga pamboto kiapo-ngguwe- 
lacgge ahina. 29 Na ata mangeda awa'ina ne'e, baa rènge-wengge, 
na-kanggu-ruka-we hida. Wadeka: Wa'ini papalewa apanewe dèngani, 
hida. 30 Nia ka pakède-nawe Jezu ba nawale-wi: Inda oro-kingguwe Zaua 
nia ka wa'ingge ne li'l, taka oro-miwe jèmi. 31 Ne ba hinawe niawe ba 
pilata-nawe tutuna nèwe pònu tana; ne ba hinawe mawe ba letoni nggjounga 
na abeingge pònu tana. 32 Taka baa lèngana pa-keketa-wangga-langge, ne 
Zaua kutèngi kuawa ata mbara-nggulangge. 33 Taka ba hinangge, 
na-paeta-ngge ba pei pata-nawe lara matena nème-langge. 34 Nia kaa 
walewa ata mangeda: Parènge-ma zame ne'e zurata uku, na Karetu ba 
enga ma-manuni muri wali muri wali. Peinawe ne Wo'u, nda napakai-kiwe 
na Ana atapi'a baa keketa-wa ba lumungge? Nggarani na Ana atapi'a? 
hidangge. 35 Nia ka hina-dawe Jezu: Nia-kidowe ne azodi kiana na 
awanggara ba wa'ini tilumi. Kjakongge pakako-mi ne ba wa'i-puni na 
awanggara mbarami, ngga'i ka ndaa nggau-kanggumi kapòta; ba 
nggara-kuni akako kapòta dana, nda napande-kingge ba nggjeengge paaro 
wa'mna. 36 Ba wa'i-puni mbarami na awanggara, kai waini na awanggara, 


ngga'l ka wola awanggara-wumi, hinangge. Ne niawe patèki-na Jezu, baa 
ka nètini a-mangeruna wali wa'i mbarada. 


Lara inda pawaida ata Jawundi 


37 Lango ka nalua pi-pi'a-kupundi tanda parawi-na Jezu aro matada, taka 
engangge ba ndaa waini, 38 ngga'i ka na-tonggola-we li'ina nati nambi 
Jazaja-na pahina baana: O Mori, nggara baani awaingge ne parèngge- 
nanggama, mono nggarani pandou bowo wa'i-dani Umana Mjori, ba bina. 
39 Niawe nia ka nda na-mapande-kiwe baa pawai, oro-nawe pahina 
dòmona nambi Jazaja: 40 Na-pakabura-dandi matada, mòno 
na-pakatula-dawe ateda, ngga'i ka ndaa eta waikana matada, ka ndaa 
rèngga waikana ateda, ka ndaa ma-winggira-kana lapata ba 
ku-pazeindala-wi, ba bina. 41 Ne niawe patèki-na Jazaja ba lenga eta 
baanawe mbotona mòno ba natèki-nawe larana. 42 Lango ka hina-kowe, 
amangeda dòmo ata mato awaini, taka ndaa bowo-kingge oroda ata Parizi, 
ngga'l ka ndaa weitaka-kandi wali uma pakaza. 43 Ne ba hida, oro-nawe 
baa mbei wa'ingge mboto awalina ata pi'a, inda pi'apo mboto awalina JA la. 
44 Ka nawandi-ngge li'ma Jezu: Ba nggara-kuni awaingga, inda Zauaki 
pawaina, taka Name apatuka-ngga, Nia. 45 Mono ba nggara-kuni 
aeta-wangga, eta baanani Name apatuka-ngga. 46 Ne mainggu, ngga' ka 
pa-mangewala-we ne pònu tana, ba nggara-kuni awaingga, ngga'i ka nda 
enga-kani kapòta dana. 47 Mono ba wa'ikuni arènge-nggawe patèki-nggu, 
taka ba nda na-pamèndera-kowe, nda Zauaki atauni zala. Mala inda 
mai-kingguwe pataungge zala ne pònu tana, taka palizu-we niawe. 48 Ba 
nggara-kuni aweitaka-ngge mono ndaa deimba-nggawe patèki-nggu, wa'ini 
atauni zala. Ne li'i patèki-nggu nia-dowe atauni zala nême ba kanduka- 
nawe-langge. 49 Mala ba inda wali ate dou-kingguwe ba kutèki-we, taka 
name jAma apatuka-ngga Nia ajaa baangga li'l, ba apa-kowe pa-wukuna 
patèki-nggu mono pa-panewe-nggu. 50 Mono kupande-ngge ne lima ba 
niawe toleka ndaa mbiata. Niawe nia ka ngara hida patèki-nggu, ahina 
wa'lna patèki baanangga 'JAma, lunggu wa'i kaina ba kutèki-we. 


Ba nawano-dandi wa'ida ana panunga-na Maròmba Jezu 


13:1 Toma nda naduki-powe ne rame Paza, napande-ngge Jezu ba 
natutu-we rapa-nawe ba na-wukuna pandiki wali nèwe pònu tana hèti 
mbarana 'jAma. Ne ba lenga manawara-nandi hida douna ane'ena pònu 
tana, ka na-manawara-ndi lapata kanduka-nawe. 2 Tèngara mana'a 
nggèdewe. Na kambjalika narengga baawa Junda Izakario anana Zimo, ka 
pazuuni Jezu ba hina. 3 Ne ba napande-ngge Jezu na'i jAma ba na-patère 
ndòba baanandi lima danana, ne ba wali-nawe JAla mono ba nètini abali 
mbarana jAla, 4 ma ka nakède ba ne'eni amana'a, ka nakaingge 
kalambe-na; baa ka nadeke kamba ka nakète-ngge kòmbuna. 5 Na-lèngana 
paburi-we we'e pazango dana, nia ka na-katari-ngge ba nawano-dandi 
wanda ana panunga-na, ka naopi waidawe ne kamba kòmbu detana. 6 
Naduki-ni Zimo Petura-ngge, nia ka hinangge Petura: Wo'uko awano- 
nggandi wa'inggu zaua Mori? hina. 7 Nia ka hinangge Jezu ba nawale-wa: 
Ne parawi-nggu Zaua, ne wo'u ndau pande-kipongge ne ba hinawe, taka 
baa enga pande-dumuwe-langge, hina. . 8 Ka taunawe Petura: Ndau wano 
ta-taka-kinggandi wa'i-nggu-langge muri wali muri wali, hinani. Nia ka 
nawale-wa Jezu: Ba nda kuwano-kunggu ndau dana-kingga Zaua, hina. 9 
Ka taunawe Zimo Petura: Mori, ngga' ka nda tito-kada wa'inggu, taka 
hida domo limanggu mono katowa kainggu, hinani. 10 Nia ka hina-nawe 
Jezu: Ba nggara-kuni ariwo baa nia-kiduwi wa'ina pawano, mala ba 
na-zingira mbolo baadowe wèkina. Ne jèmi zingira baana, taka nda ngu 
ngara-nduka-kimi, bina. 11 Mala ba napande-dongge ba nggara-kuni 
awukuna papazuu-ni, niawe nia ka ndai ngu zingira ngara-nduka-kiwumi 
ka zupu hinangge. 12 Ba na-lèngana pawano-dandi wa'i-dangge, nia ka 
natauwe kalambe-na ka na-mandi'i bali, ka hinandi: Rjèngga-kadowe ne 
palunggu-nggumina? 13 Ne jèmi, Ngguru, baka Mori, limingga, nia kaa 
hina pòngu taka-nawe, mala ba Zaua taka-dona. 14 Nia ka ne Zaua, 
Molimi, baka Nggurumi, ba kuwano baa-du-nggumindi wa'imi, 
pandou-nawe ba limi wa'i kaina bai pawano wèkina wami. 15 Mala ba 
kubowo baa-dunggumi pata, ahina wa'ina ne Zaua ba lunggu-nggumi, 
ngga'l ka limi wa'i kaina jèmi. 16 Lunggu taka-nggumi, na paata nda 


narei-kiwa Morina, mòno na pa-pazuru nda narei-kiwa name apazuru-ni. 
17 Bai pande-dundi hida, maringi baamiwe bai liiduwi. 18 Inda jèmi kuaki 
pa-lungguna; kupande-ngge ba nggarandi papende-ngguna. Taka ne 
ahinana, ngga'i ka na-tonggola-we ne li'i Zurata: Na anga'a-nggawe 
nga'anggu na-keketa-wa wa'mna, ka kutènda-wa ba hinangga, ahina. 19 
Kutèki mema-ngguwe ne ba hinawe toma nda nadadi-powe, ngga'i baa, ba 
nadadi-we, kai pawai ba Zaua baa. 20 Lunggu ta-taka-nggumi, na 
adeimbawa ba nggara-kuni pa-patuka-nggu, Zaua baa padeimba-na mono 
ba nggara-kuni adeimba-wangga Zaua, Nia baana padeimba-na Name 
apatuka-ngga, hina. 


Ba nabuwe-wa Maròmba Jezu na ata apazuuni 


21 Na-lèngana pa-hinangge Jezungge ka na-zanduka-we atena, ka 
na-zakita-ngge: Lunggu taka-nggumi, na ata olemi nia apazuu-nggalangge, 
hina. 22 Nia ka hida ana panunga ka niapo baa pazèra wèkina, 
lamanga-dawe ateda oro inda pande-dawe ba nggara-kuni pa-hinana. 23 
Nia ka na ata ana panunga-na Jezu, na pa-manawara-na, ne'eni aande baie 
kawana-na Jezu. 24 Nia ka na Zimo Petura, ka na-kamadeka-ni: Utua-wa 
ba nggarani pa-hinana, hinani. 25 Niawe nia ka na ana panunga ka 
na-mawinggira mbarana Jezu: Nggarani Mori, hinani. 26 Nia ka 
nawale-we Jezu: Na pa-wòbula-nggu a-kapibika mòno pajaanggu 
nia-dona. Nia ka na-wòbula-ngge a-kapibika, nadeke-we ka najaa-nawe 
Junda anana Zimo Izakario. 27 Nadeimba-we Junda ne a-kapibika-ngge, 
ka tama-nawe kambja-lika atena. Baa ka hina-nawe Jezu: Ne pakambu 
atemu, pa-ngginggara-we, hina. 28 Taka hida amana'a, nda'ki ia ata 
arèngga-we ba apawe pakambu atena ka zupu hinani. 29 Wa'l-dona: 
U-wo'na pa-wukuna pawainda nème lòdo rame, baka: ujaani apa-apa ata 
ndengo hinani Junda na Jezu, ahina, oro-nawe ba nia Junda atèreni pandou 
oma. 30 Nadeimba-kiwe Junda ne a-kapibika-ngge ka ngu nètini alouzo; 
ka nggède-nawengge. 


Pata abo'u 


31 Na-lèngana palouzo Jundangge, nia ka hinangge Jezu: Ne ba hinawe na 
Ana atapi'a apamboto-wangge, mono na JAla apamboto-wangge orona 
Nia. 32 Ne baa pamboto-wa jAla ne'e Niangge, ma ka na JAla ka 
na-pamboto kaiwa Nia-langge ne'e Nia douna, mono nangu ngginggara 
baawe ba na-pamboto-wa. 33 Ba kuana-nggumi, nda pira baanawe ba 
wa'ingga mbarami; wjewa-wangga-langge, mono ahina wa'mma patèki- 
nggundi ata Jawundi, hèti panèti atingga Zaua nda na-mapande-kiwe bai 
dukingge ne jèmi ba lunggu-ndina, lunggu wa'i kainggumi ne ba hinawe. 34 
Li'i bo'u pajaa-nggunggumi: Ngga'l kai pa-manawara. wèkina; ahina wa'ina 
ba ku-manawara baanggumi, ngga'l kai pa-manawara wèki kaina jèmi. 35 
Niawe nia kaa pande ndòba-nggumi ba ana panunga-nggunggu-mi, ba 
wa'l-dongge pa-manawara wèkimi. 


Ba natèki ulu wa'lwe Maròmba Jezu kedena Pjetura 


36 Nia ka hina-nawe Zimo Petura: Mori, nggjeengge pa-wukuna 
pakako-mu hina. Nia ka nawale-wa Jezu: Hèti panèti atingga, nda 
na-mapande-kiwe bau dekungga ne ba hinawe, baalangge enga 
deku-dumungga, hina. 37 Ka taunawe Pjetura: Mori, apa nia ka nda 
na-mapande-we ba kudeku-nggu ne ba hinawe? Enga taungguwe 
wèkinggu oro lumu dènga-nggunggu-langge, hinawe. 38 Nia ka 
nawale-wa: Enga taungguwe wèkinggu oro lumu dènga-nggunggulangge, 
lumungga? Lunggu taka-nggumi, ba ndaa kukupo manu, mbada patòlu 
wunda baamungga bau kedengga, hina. 


Ba na-pamalèna-dawe ateda ana panunga-na Maròmba Jezu 


14:1 Ngga'i ka nda na-zanduka dènga-kangge atemi; wjaini Ala, wjai 
kamngga Zaua. 2 Ne'e umana Amanggu nalua-ndi pandou; ba ndaa 
hina-donawe, nia piangge kutèki baa-nggumiwe, mala ba nèti-dongga 
apati-ndanggumi pandou hèti. 3 Ba lunggu hèti-langge mono ba ku-lèngana 
pa-patinda baa-dunggumi pandoumi, enga ame-dongga abali-langge 
padeke-wumi, nia ka ku-marènga-nggumi, ngga'i ne'e pandou pane'e 


wa'lngga, ka ne'e kainggumi jèmi. 4 Mono hèti panèti atingga pjandeni 
larana, hinandi. 5 Nia ka hina-nawe Tjoma: Mori, nda mapande-kingge baa 
nggjee neti manggu, pei pata pande-komani nati Igra, hina. 6 Nia ka 
hina-nawe Jezu: Zaua-dona na lara, ne abia mono ne toleka. Nda'iki ia ata 
aduki mbarana 'jAma, wate-nawe ba nalara-ngga Zaua. 7 Bai pande 
pia-mongga Zaua, enga pande baamini Amanggu. Walingge ne ba hinawe 
pjande-ningge mono 'jeta-wangge, hina. 8 Ka taunawe Paliputa: Ubowo- 
ko-nggamani 'jAma, Mori, natutu baawe ne zame, hinani. 9 Ka hina-nawe 
Jezu: Ee Paliputa, ngga'i baawe mando'i-nawe ba engangga mbaramu 
mono ndau pande-kipongga? Ba nggara-kuni aeta baawangga Zaua, eta 
baanani jAma. Pema ubowo-nggamani na 'jAma, ka nia lumu-wangga? 10 
Ndau waikingga Zaua ba ne'engga 'jAma, mono na jAma ba ne'eni Zaua? 
Ngara patèki-nggunggumi, inda wali ate dou-kingguwe ba kutèki-we. Na 
Ama aengana ne'e Zaua Nia arawi-ndi parawi-na. 11 Wjaingga ne Zaua 
ba ne'engga JjAma mono na Ama ba ne'eni Zaua, maka ba indako 
wjaikongge oroda hèti parawi baa. 12 Lunggu taka-nggumi, ba 
nggara-kuni awaingga, hèti parawi-nggu Zaua, hina kaindi nia-langge 
mòno na-kalada-pundi parawi-na nia-langge mbuu hida, mala ba 
nèti-dongga ne Zaua mbarana 'jAma. 13 Mono ba apa-kowe padèngi-mi 
bai wainggawe ngaranggu, kudeku-ngge, ngga'i kaa pamboto-wa na jAma 
orona na Paana. 14 Ba wa'iko padèngi-mingga bai wainggawe ngaranggu, 
kudeku-ngge ne Zaua. 


Ba na-pakira-dani Ngjau Matua 


15 Bai manawara-dongga Zaua, enga pa-mèndera-minggandi 
li'i-nggulangge. 16 Mono ka kudèngi-wa jAma ne Zaua, ka najaa-nggumi 
Patjulu eka, ngga' ka naole-nggumi muri wali muri wali. 17 Nia-dona na 
Ngjau pandou-nawe abia, nda papiaku padeimba-nawe ne pònu tana 
oro-nawe ba nda naeta-wa mono ba nda natanda-wa. Taka tjandawa ne 
jèmi, mala ba enga-duni mbarami mòno ne'eni jèmi-langge. 18 Nda 
ku-dundaka-kinggumi bai ana lalo, enga ame-dongga mbara-milangge. 19 
Nda pira baanawe ba ndaa zulu eta-kiwangga ata pònu tana-langge, taka 


Jeta-wangga ne jèmi, mala ba ku-toleka-dona, nia ka enga toleka kaimi 
jèmi-langge. 20 Na lòdo nia bai pjandengge, ne Zaua ba ne'engga 
Amanggu, mòno ne jèmi ba ne'e-nggumi Zaua, mòno ne Zaua ba ne'engga 
jèmi. 21 Ba nggara-kuni atèrendi Ii'nggu mono a-pamèndara-ndi, nia 
a-manawara-ngga; mòno na a-manawara-ngga, pa-manawara-donani 
Ama-nggulangge, mono ku-manawara dòmoni ne Zaua, ma ka ku-patingo 
wèkina mbarana, hina. 22 Ka taunawe Junda, nda niaki Izakario: Peina 
Mori, ka nia mbara-wamawe ne zame pa-wukuna pa-patingò wèki wa'imu, 
ka nda mbara-nawe nèwe pònu tana, hinani. 23 Nia ka nawale-wa Jezu: Ba 
wa'l-duni a-manawara-ngga, enga pa-mèndera-nanggawe li''nggu, nia ka na 
Amanggu na-mana-wara-nilangge, mono ame-nggama andou wa'l 
mbarana. 24 Na ndaa manawara-ngga, nda na-pamèndera-kinggandi 
li'nggu; mono ne li'i parènge-mi, inda Ii'-kingguwe Zaua, taka li'i-nawe 
JAma apatuka-ngga. 25 Hida kutèki baa-nggumindi ba enga-pongga 
mbarami. 26 Taka na Patjulu, na Ngjau Matua, pa-patuka-nanggumi 
JAma-langge oro ngaranggu, Nia-langge apanunga ku-kua-nggumindi 
mono apalolo-nggumindi ngara patèki-nggunggufni-na. 27 Mòli niawe 
pabèli-nggunggumi, ne moli oronggu Zaua pajaa-nggunggiimi. Ndaa 
hina-kinawe ne pajaana pònu tana, ne pajaa-nggunggumi Zaua. Ndai 
zanduka ate dènga-kangge mòno ndai mandauta-kana. 28 Rjènge baawe: 
Nètingga akako mòno enga balinggu mbarami, ba lunggu-nggumi. Bai 
manawara pia-mongga, nda napakai-kiwe bai ndeta ate dèngangge ba 
nètingga mbarana 'jAma, mala na 'jAma ba narei-dowangga Zaua. 29 
Kutèki ulu wa'i baa-nggumiwe ne ba hinawe, ba nda nadadi-powe, ngga'l 
ba nadadi-welangge kai pawai. 30 Nda ku-palua baangge ba ku-panewe 
dènga-nggumi, mala na beinawe pònu tana ame baani, mòno nda'iki 
apa-apa pakole-nangga. 31 Taka ne ahinana ngga'i ka napande-ngge pònu 
tana ba ku-manawara-ni JAma, mono ba kulitwe ne ahinana patèki-nangga 
"Ama. Kjède-wumi, dainda wali wal nèwe, hina. 


Na anggura pia taka 


15:1 Zaua-dona na anggura pia taka, mono na Amanggu nia atau oma. 2 la 


lolo 1a lolo ane'ena Zaua ndaa wua, nakaini mono ia lolo ia lolo awua, 
na-pazinggo-wa, ngga'i ka neti kiani ba nawua. 3 Ne jèmi zinggo baana, 
oro-nawe ne li'i patèki-nggunggumi-na. 4 Nggal ka enga-nggumi ne Zaua, 
nia ka Zaua ka engangga ne jèmi. Ahinana lolona ba nda nawua wèki 
douna, ba nda enga duwu-konani pu'u anggura, limi wa'i kaina jèmi ba nda 
enga-kunggumi Zaua. 5 Zaua-dona na anggura, jèmi lolo-nanggumi. Ba 
nggara-kuni aenga duwungga Zaua, mòno Zaua ka enga duwu-ngguni nia, 
nia awua langu-taka; mala ba nda Zauako ndai pandeki pa-rawina apa-apa. 
6 Ba nggara-kuni ndaa enga duwungga Zaua, akapèti-ni nggjpu-nga, 
ahinana na lolo, ka namate, baa kaa pakua-ndi ata kaa tumbandi api dana, 
kaa karana. 7 Ba enga duwu-dumingga Zaua mòno hida patèki-nggu ba 
enga nia-dundi ate danami, dèngi-kowe ba apa-kowe pakambu atemi, enga 
dadi-doda-nggumi-langge. 8 Ne mawe pa-pamboto dèngawa jAma, bai 
wua langu-taka, nia ka ana panunga-nggunggumi-langge. 


Ngga' ka enga nia-nggumi manawara-nggu, ba hina Maròmba Jezu 


9 Ahinana ba na-manawara-ngga Ama, lunggu wa'i kaina ba 
ku-manawara-nggumi; ngga'i ka enga ndoumiwe ne manawara-nggu. 10 
Bai pa-mèndera-donggandi li'inggu, enga ndoumiwe ne manawara-ng2u, 
ahinana ne Zaua ba ku-pamèndera baanandi li''na Amanggu, nia ka enga 
ndoungguwe manawara-na. 11 Kutèki baa-nggumindi hida ahinana, ngga'l 
ne ndeta ate oronggu ka ne'engge mbarami, mono nggali ka 
na-tonggola-we ndeta atemi. 12 Ne mawe ne li"inggu ngga' kai 
pa-manawara wèkina ahinana ba ku-manawara baanggumi. 13 Nda'iki ata 
arei manawara-na nia-kidona na ajaa wèkina oro lumu dènga-nandi 
kandua-na. 14 Kandua-nggunggumi, bai liiduwi pa-pana'u-nggunggumi ne 
Zaua. 15 Paangu-wi inda lunggu baa-kinggumi, mala ahinana paangu nda 
napande-kingge ba apako parawi-na monna; taka kandua lunggu 
baanggumi ne jèmi, mala ngara parènge-ngguni jAma ba kubowo baa-du- 
nggumindi. 16 Nda jèmiki apende-wangga Zaua, taka Zaua apende-wumi 
jèmi mòno ku-keketa-wumi, ngga'i kai kako-wumi kai wua-wumi, mòno 
ne wuami ngga'l.ka enga ma-manungge, ngga'i ba apako padèngi-mini 


JAma bai wainggawe ngaranggu, ka najaa-nggumiwe. 17 Hida kutèki- 
nggumindi, ngga'l kai pa-manawara wèkina, hinandi. 


Baa mbutundi ate pònu tana 


18 Baa mbutu-kunggumi ate ata pònu tana, ngga'i kai pandengge baa 
mbutu ulu wa'ingga ate Zaua. 19 Ba wali pia-mumiwe pònu tana, nia ka ne 
pònu tana enga manawara-nandi tutu douna. Taka oro-nawe ba nda 
wali-miwe pònu tana, ba Zaua apende baawumi wali ne pònu tana, niawe 
nia kaa mbutu-nggumi ate pònu tana. 20 Ljolowe ne li'i patèki 
baa-nggunggumi-na: Na paata nda narei-kiwa morina ba lunggu. Baa 
kalemata baa-dowangga ne Zaua, nia ka enga kalemata kai-danggumi 
jèmi-langge; baa deku baa-donggawe ne Ii'inggu, ma kaa deku 
kat-nggumiwe ne lmi jèmi-langge. 21 Taka ngara hida apawèna- 
nggumindi-langge oro-nawe ngaranggu, mala ba ndaa tanda-dowa na 
Apatuka-ngga. 22 Ba nda kumai piamo mono ba nda ku-panewe dènga 
pia-mundi, nda'i takaki zalada, taka ne ba hinawe nda'iki pandou todi 
dènga-dawe zalada. 23 Ba nggara-kuni ambutungga ate, mbutu ate kainani 
Amanggu. 24 Ba nda kurawi pia-mundi tiluda hèti parawi-nggu panda 
parawi pònguna ata eka, nda! tèkaki zalada; taka ne ba hinawe aeta baawe 
mono ambutu dòmo-nggama ate Zaua baama Amanggu. 25 Taka ne ba 
hinawe ngga'l ka 'na-tonggola-we ne amaaila zurata uku danada: Ne baa 
mbutungga ate, nda'iki pambutu ate dènga-dangga, ahina. 26 Taka ba 
kolena pa-ameni name Patjulu, pa-wukima pa-patuka-nggunggumi wali 
mbarana 'jAma, na Ngjau pandou-nawe abia, alouzo wali jAma, Nia 
azakita-nggawe lara-nggulangge; 27 mono jèmi domo azakita 
kai-nalangge, mala bai ole-dongga walingge kawunga-na. 


16:1 Ngara hida kutèki-nggumindi, ngga'i ka ndai winda dènga-kangge. 2 
Aweitaka-nggumi wali uma pakaza-langge, beengge amengge rapa-nawe- 
langge ia ata la ata apamate-wumi, pa-maraka-ngguni. JAla ba hinawe 
pa-pangèda-na. 3 Ka zupu hidangge, oro-nawe ba ndaa tandawa jAma, 
mòno ba ndaa tanda kaingga ne Zaua. 4 Taka palunggu dènga-nggundi, 


ngga'l baa, ba naduki-we rapana, kai lolowe ba kutèki baa-nggumindi ne 
Zaua. Taka nda kutèki-ki-nggumindi walingge kawunga-na, mala ba 
ne'e-dongga mbarami. 


Pata pawili-na Patjulu 


5 Ne ba hinawe nètingga hèti mbarana Name apatuka-ngga, taka nda'iki ia 
ne jèmi atua-wangga: Nggjee kako niamu, ahinangga. 6 Taka oro-nawe ba 
lunggu-nggumindi hida, niawe nia ka na-kalalu kalu-luawe atemi. 7 Taka 
kutèki-nggumiwe ne abia, mangu ndali pòngu-nawe ne jèmi ba kukako- 
wangga hèti. Mala ba nda kukako-kowangga, nda na-mapande-kiwe name 
Patjulu ba ameni mbarami. Taka ba kukako-dowangga, nia ka ku-patuka- 
nggumini mbara-mila-nggev 8 Ba lèngana pa-ameni Nia-langge, nia ka 
nabowo-nawe pònu tana lara-nawe zala mòno lara-nawe ne atindina, mòno 
lara-nawe ba piata panewe. 9 Lara-nawe ne zala, oro inda wai wa'i-dangga 
Zaua. 10 Lara-nawe ne atindina, ne ba kukako-wangga mbarana JAma 
mono ndai eta baawangga. 11 Lara-nawe piata panewe, ne baa wjata 
baanawe tutuna na abeingge pònu tana. 12 Nalua dòmo-pundi pa-wukuna 
patèki-nggunggumi mangge, taka ndai duka-kipundi ne ba hinawe. 13 
Taka ba lèngana pa-ameni Nia, na Ngjau pandou-nawe abia, nabowo- 
nggumi lara kai pande mbolongge ne ahina takana. Mala ba nda wali ate 
dou-kinawe ba na-panewe-langge, taka hidime parènge-na nia-duwi 
patèki-na mòno natèki-nggumindi awukuna padadi-langge. 14 Nia 
apamboto-wangga-langge, mala ba nadeke-dowe wali dounggu, ka natèki- 
nggumiwe jèmi-langge. 15 Ngara douna jAma, dou-nggundi Zaua, niawe 
nia ka, nadeke-dowe wali dounggu ka natèki-nggumiwe jèmi-langge, ba 
lunggu-nggumi. 


Lara-nawe ne kalalu akabali ndeta ate-langge 


16 Inda pira baa-kinawe ba ndai eta-wangga, mòno inda pira dòmo 
kia-kinawe bai eta-wangga, hina. 17 Nia ka hida wadeka ana panunga-na 
ka hida wèki douna: Peinawe pata-nawe ne pa-hinana-nda: Inda pira 


baa-kinawe ba ndai etawangga, mòno inda pira dòmo kia-kinawe bai 
eta-wangga. Mono: Ne ba kukako-wangga mbarana 'jAma ba hina, hida. 
18 Nia ka taudawe: Peinawe, inda pira baanawe ba hina. Nda 
tarèngga-kiwe ne pakambu atena, hida. 19 Nia ka narèngga-we Jezu baa 
wukuna patua-wa. Ka hina-dawe: Ne'e-nggumi apanewe wèki douna 
oro-nawe: Inda pira baa-kinawe ba ndai eta-wangga, mòno inda pira dòmo 
kia-kinawe bai eta-wangga, ba lunggu-nggumi? 20 Nia ka lunggu 
taka-nggumiwe: Enga ngi'o-dumi mono enga kawauka-dumi-langge, taka 
ne pònu tana nandeta-we ate-nalangge; kaljalu-wumi ne niangge, taka ne 
kalalu-mi enga kabali-donawe ndeta ate-langge. 21 Ahinana mawine, ba 
na-karòduka paana, enga kalalu-na ne niangge, mala ba rapa baa-donawe. 
Taka ba na-lèngana pa-paana-ni na lakawa-ngge, nda nalolo wa'i baawe 
karòduka-nangge, oro ndeta atena ba lènga dadi baanawe ia ata pònu tana. 
22 Hina kaiwe ne jèmi bai kalalu-wumi ne ba hinawe. Taka enga totoka 
bali-du-nggunggumi, nia ka nandeta-we ate-milangge, mòno nda'iki 
aparewo-nggumiwe ndeta ate-milangge. 23 Ne lòdo-langge nda'iki patua- 
mingga. Lunggu taka-nggumi, ba wa'iko padèngi-mini 'jAma, enga 
jaa-nanggumi oro-nawe ne ngaranggu. 24 Lapata ne ba hinawe ndai 
dèngi-kipo apa2 bai wainggawe ngaranggu. Djèngi-wumi, enga kolemi, 
ngga'l ka na-tonggola takawe ne ndeta atemi. 25 Ngara hida kutèki 
wai-nggumindi li'i tuda; wa'ingge rapa-nawe, ba nda kuwai-nggumi: li'i 
tuda ba ku-panewe dènga-nggumi, taka ba kutèki ailolo-nggumiwe larana 
na 'jAma. 26 Na lòdo-langge midèngi waingge ngaranggu, mono ne Zaua, 
ka kudèngi-dawe tutuda mbarana ']Ama, inda lunggu-kinggumi. 27 Mala 
na 'jAma douna ba na-manawara-dunggumi, oro-nawe bai manawara-ngga 
ne Zaua mono bai pawai baa ba wali amengguwe jAla. 28 Wali 
amengguwe ‘Ala, ka kumai ngwe pònu tana; ku-dundaka dòmongge ne 
pònu tana ka nètingga hèti mbarana JAma, hina. 29 Ka taudawe ana 
panunga-na: Ueta-ko, ne ba binawe utèki ailolo baawe, ndau wai baana li'i 
tuda. 30 Ne ba hinawe mapande-nggu bau pande mbo-mbolongge, mòno 
òmana ba tuawu ne Wo'u. Ne niawe ka mawainggu ba wali amemuwe 
JAla, hidani. 31 Nia ka nawale-wi Jezu: Pawjai baa ne ba hinawe? 32 
Patjete-kona, amengge rapana, mòno rapa baanawe, baa pòwara 


wumi-langge hèti paaro dou paaro doumi ia ata ia ata, bai dundaka 
kanua-ngga. Taka nda kutito-ki, mala ba wa'i-duni aolengga, na jAma. 33 
Ngara hida kutèki baa-nggumindi, ngga'i ka wa'ngge pa-malèna ate 
dèngami oronggu Zaua. Ne ba ne'e-nggumi pònu tana 'jeta mawila. Taka 
pa-mjandungo-we atemi, ne Zaua ba lènga talu baangguwe ne pònu tana, 
hina. 


Na tambaja-na Maròmba Jezu 


17:1 Hinangge Jezu-nangge nia ka na-keketa-wi matana bjondo, ka 
hinangge: O Ama, rapa baanawe; pamboto-kiwa Anamu, ngga'i na Anamu 
ka na-pamboto-wu Wo'u. 2 Ahinana bau aila baanawe mboto pamboto-ndi 
ngara dadi ata, ngga'i ngara pajaa-muni ka najaa-dawe toleka ndaa mbiata. 
3 Ne mawe ne toleka ndaa mbiata, baa tandawu Wo'u, Ala ania waina, 
ahina takana, mono Jezu Karetu pa-patuka-mu. 4 Ne Zaua, ku-pamboto 
baawu ne pònu tana, ku-patonggola baawe ne pawili pa-patanggu-mungga, 
kau wilingge pa-lumungga. 5 Mòno ne ba hinawe, Wo'u Ama, kau 
pamboto-wangga ne'e mbaramu, ahinana mboto padounggu ne'e mbaramu 
hètina ba nda nadadi-powe tana. 6 Kubowo baadawe ngaramu hida ata 
pajaa-mungga wali ne pònu tana. Doumundi Wo'u, baa ka mujaa-nggandi 
Zaua mono a-pamèndera baangguwe li'imu. 7 Ne ba hinawe apande 
baangge, ngara-ndukada hèti pajaa-mungga, baawali wa'i-nandi mbaramu. 
8 Mala hèti li'i pajaa-munggana ku-paduki baadandi, mono adeimbawi 
mono apande ta-takangge ba wali amengguwe mbaramu, mono awal 
baangge ba Wo'u apatuka-ngga. 9 Tutu-dawe hida ba ku-tambaja-wangga; 
nda tutu-kinawe pònu tana ba ku-tambaja-wangga, taka tutuda ata pajaa- 
mungga, mala ba lènga doumundi Wo'u. 10 Ngara dounggu Zaua, 
doumundi Wo'u, mono ngara doumu Wo'u, dounggundi Zaua, mono 
pa-pamboto baa-wangga oroda hida. 11 Inda ne'e baangga pònu tana ne 
Zaua, taka engandi pònu tana ne hida, mono atingga mbaramu ne Zaua. O 
Ama amatua, kau nggòlu waidawe ne ngaramu pajaa-mungga, ngga'l ka 
landi ahina wa'mma ne hito. 12 Ba enga-pongga mbarada kunggòlu waidawe 
ngaramu pajaa-mungga, mono kudawa baawi ka nda'iki ia oleda amuana, 


nia-kidona nati andoungge ambangata, ngga'i ka na-tonggola-we ne li'l 
Zurata. 13 Taka ne ba hinawe atingga mbaramu, mono ne ba kutèki-wi 
hida ne pònu tana, ngga'l ne deta ate oronggu Zaua ka na-tonggola 
ta-takawe ate danada. 14 Ku-paduki baadawe ne li''mu, ma kaa mbutundi 
ate pònu tana, oro-nawe ba nda wali-dawe pònu tana, ahinana ne Zaua ba 
nda wali-ngguwe pònu tana. 15 Ngga'l kau dekewi wali nèwe pònu tana 
inda lunggu-kinggu, nia-kidowe ngga'i kau nggòluwi lunggunggu, ka nda 
napiaku-kandi bjokala. 16 Nda wali pònu tana-kiwi, ahinana ne Zaua ba 
nda wali-ngguwe pònu tana. 17 Pa-matua waidawe ne abia. Ne li''mu 
niawe abia. 18 Ahina wa'ma bau patuka-ngga nèwe pònu tana, lunggu wa! 
kama ba ku-patuka-ndi pònu tana. 19 Oro lumu dènga-nggundi hida nia ka 
ku-pamatua wèkina, ngga'i ne hida kaa pa-matua waidawe ne abia. 20 Nda 
tutu kanua-kidawe hida ba ku-tambaja-wangga, taka tutu kaidawe hida 
awukuna pawai wa'ingga oro-nawe ne li'i pangindi-da. 21 Ngga' ka ia 
ndòbandi, ahinana ne Wo'u Ama ba ne' enggu Zaua mono ne Zaua ba 
ne'engga Wo'u, ka hida kaina ba ne'endi hito, ngga'i ne pònu tana ka 
napawai ba Wo'u apatuka-ngga. 22 Ne mboto pajaa-mungga, kuaila 
baadawe, ngga'l ka andi ahinana ba tanda ne hito. 23 Ne Zaua ne'engga 
hida, mono ne Wo'u ne'engga Zaua, ngga'i ka pa-tonggola taka-dawe ba 
landi, ngga'i ne pònu tana ka napande-ngge ba Wo'u apatuka-ngga mono 
bau manawara-ndi ahinana bau manawara baangga Zaua. 24 O Ama, 
kumbeingge, ne pane'e wa'ingga Zaua, nggal ka ne'e wa'i kaindi 
mbaranggu hida ata pajaa-mungga, ngga'i kaa eta-nggawe ne mbotonggu 
pajaa baamungga, ba lènga manawara baamungga hèti ba nda nia-kipowe 
kawunga dadi tana. 25 O Ama atindina, ne pònu tana nda natanda-kiwu, 
taka ne Zaua kutanda-wu, mòno ne hida apande baangge ba Wo'u 
apatuka-ngga. 26 Mòno kubowo baadawe ne ngaramu, mòno enga bowo 
kia-nggudawe-langge, ngga'i ne manawara pa-manawara waimungga ka 
engangge mbarada, mòno ne Zaua ka enga nia kaingga ne hida. 


Lara wòpa-dani Maròmba Jezu ne'e Nggezemane 


18:1 Lèngana pa-hinangge Jezu-nangge, nia ka nalouzo pangu ana 


panunga-na hèti mbali ana loko Kendora. Wa'ingge kalowi ne'e, nia ka 
natama wa'l Jezu pangu ana panunga-na. 2 Taka na Junda awukuna 
papazuu-ni, napande kaingge ne pandou, mala na Jezu ba nakali pakua 
dènga wa' baadundi ana panunga-na ne'e. 3 Nia ka ameni Junda 
a-marèngana akazumbu kazòlondandu mòno atada rato2 kalada mòno ata 
Parizi, baa ngindi ilu, rewo mòno atama. 4 Nia ka ba lènga pande-nawe 
Jezu ngara awukuna padadi wèki detana, ka natuke: Nggarani pawewa-mi 
ka hinandi. 5 Jezu ata Nazareta, hidani baa walewa. Ka hina-dawe Jezi: 
Zaua baana, hina. Nia ka na Junda apazuuni Jezu ne'eni andende ole 
dèngandi. 6 Nia ka ne Zaua baana, ba hinandi Jezungge, kaa ngu eruna ka 
mbème hida tjana. 7 Nia ka natua dòmowi Jezu: Nggarani pawewa-mi, 
hinandi. Jezu ata Nazareta, hida baa walewa. 8 Ka pawale-na Jezu: Zaua 
baana, lunggu baa-nggumina. Ba Zauako pawewa-mi, pilindi hida kaa 
kako, hina. 9 Ne ahinana ngga'i ka na-tonggola-we ne lima: Hida pajaa- 
mungga nda'iki ia papòru-nggu, ba hinangge. 10 Nia ka na Zimo, Petura 
pa-hidana, amangu tekona, ka ngu ziriku-nawe tekona, ka nangu lòpuni na 
atana na Rato Kalada, ka na-katèri-nani katilu kawana-na. Na ata 
Mjaluka-we ngarana. 11 Ka taunawe Jezu: Pawano-we ne tekomu, 
namoda-mowe ba nda kuenu-ni na koba we'e pajaa-nangga Amanggu? 
hinani Pjetura. 


Ba aro-nani JAna Maròmba Jezu. Lara kedena Pjetura 


12 Nia ka hida kazòlondandu mòno na kjondo rata mòno atana ata 
Jawundi awòpawa Jezu kaa kèteni, 13 baa kaa ngindi uluwa mbarana 
"Ana, mala ba wera-donani Kajapa aRato Kalada ne ndou. 14 Na Kajapa 
nia-dona apalolo-ndi lara ata Jawundi-na: Mangu lara-nawe ba namate ia 
ata tutuna atana Mjori ahina. 15 Nia ka na Zimo Petura mono na aia domo 
ana panunga adekuni Jezu. Na ana panunga ala papande-nani Rato Kalada, 
nia ka natama ole dèngani Jezu ne'e natara danana Rato Kalada. 16 Taka 
na Pjetura ne'eni andende nggjounga aro bina, baa ka nalouzo na ana 
panunga papande-na Rato Kalada ka na-panewe dèngani na mawine akandi 
bina. Baa ka natama ngindiwa djana na Pjetura. 17 Nia ka taunawe na 


mawine akandi bina: Angu wo'u kaina oleda ana panunga-na nati ata, 
hina-nawe Pjetura. Nia ka: Indaki, hina. 18 Nia ka hida atana Rato Kalada 
mòno lakawa pa-pawende-na apowi baa api ba lènga kalika, ka ne'endi 
aduruna; na Pjetura ka ne'e kaini aduruna api mbarada. 19 Nia ka na Rato 
Kalada natua-wa Jezu larada ana panunga-na mòno ne pa-panunga-na. 20 
Nia ka nawale-wa Jezu: Ne Zaua nda kuuri-kingge ba ku-panewe nèwe 
pònu tana. Angu enga wa'i-dongga nème uma pakaza mòno uma Ala ba 
ku-panungana, pandou pa-pakua wa'i ndòbana ata Jawundi; nda'iki ia 
patèki kabuni-nggu. 21 Apa nia kau tua-wangga? Tuawa name ata arènge- 
nggawe patèki-nggundi. Ne hida apande ndòbangge patèki-nggu, bina. 22 
Lèngana pa-hinangge-ngge, na aia lakawa pa-pawende andende ne'e, ka 
natòba-nawe matana: Lumu wa'lwu bau walewa na Rato Kalada? hinani. 
23 Nia ka nawale-wa Jezu: Ba nazala-kowe ne patèki-nggu, utèki-nggawe 
ne azala, taka ba na-mawèna-dowe, apa nia kau tòba-wangga? bina. 24 
Nia ka na jAna ka na-patuka mangu kalère-ni mbarana Kajapa, Rato 
Kalada. 25 Taka na'i Pjetura ne'e-puni aduruna api, ka hidani ata: Angu 
wo'u kaina oleda ana panunga-na nati ata, hida. Taka nakede-ngge: Indaki, 
hina. 26 Nia ka taunawe na aia oleda hida atana Rato Kalada, aole dadini 
na ata pa-katèri-na katilu-na Pjetura-na: Nda kueta-kiwu ne'e oma dana ba 
ole-mina? hina. 27 Nia ka nakede pi'a dòmo Pjetura, ka ne mema pòngu 
kaa ngu kuku manu. 


Ba aro Pilatu-wa Jezu 


28 Baa kaa ngindiwa Jezu wali wa'i mbarana Kajapa hèti uma piata 
panewe, kapu nggède ngga-nggarowe. Taka hida ata Jawundi douna ndaa 
tamaki ne djana, ngga'i ka ndaa wèna-kana diraka kaa piakuna 
panga'a-ngge Paza. 29 Nia ka nalouzo Pilatu mbarada: Apa pakala-mini na 
ata, ka hinandi. 30 Nia ka hidani baa walewa: Ba nda ata diraka-dowa na 
ata nda ma-patère-kingguni, hida. 31 Ka hinandi Pilatu: Dj'ekewa kai tauni 
zala dekungge ne li'i ukumi, hina. Ka taudawe ata Jawundi: Ne zame nda 
mamboto-kingge pa-pamate ata, hida. 32 Ne ahinana ngga' ka 
na-tonggola-we patèki-na Jezu ba nabowo-dawe, ba wukuna paper 


pata-nawe ba namate. 33 Nia ka natama bali na Pilatu ka napamai-wa 
Jezu, ka- hina-nawe: Wo'u na Zangandi-na ata Jawundi? hina. 34 Ka 
nawale-wa Jezu: Wali ate dana doumuwe bau tèkiwe ree, angu wa' eka 
atèki-ngguwe ne tutunggu? hina. 35 Nawale-wa Pilatu: Ata Jawundi- 
wangga ne zaua? Ole dou-dumuni mono rato2 kalada apatère-nggu. 
Apawe parawi-mu? hina. 36 Ka nawale-wa Jezu: Ne zangandi-ngeu Zaua 
nda wali-kinawe ne pònu tana. Ba wali pònu tana pia-mowe ne 
zangandi-nggu, enga patau baada kazòlondandu-nggu, ngga'i ka ndaa 
patère-kangga mbarada ata Jawundi, taka ne ba hinawe ne zangandi-nggu 
nda wali-kinawe nèwe pònu tana, hina. 37 Ka hinani ilatu: Ka zangandi 
kawu ne ma? hina. Ka nawale-wa Jezu: Ahina taka-donawe patèki-mu, 
zangandi-wangga. Niawe nia ka kudadi-wangga mòno nia kaidowe ka 
amengga nèwe pònu tana, ngga'i ka ku-zakita-ngge ne abia; ba nggara kuni 
awali wa'l ne abia narènge-nggawe li'i-nggungge, hina. 38 Ka pakède-nawe 
Pilatu: Apa-kowe ne abia? hina. Ijèngana pa-hinangge-ngge ka nalouzo 
domo mbarada ata Jawundi ka hina-dawe: Nda'i pònguki zalana pakole- 
ngguni ne zaua. 39 Taka wa'i baangge pata pajaa-wumi, ba ku-pazèla- 
nggumini aia ata ba rame Pazawe: Mbjeidongge ba ku-pazèla-nggumini 
zangandi ata Jawundi? bina. 40 Nia ka ne'e dòmondi akawaro: Ka nda 
Nia-kana, ka nia Mbjaramba, hida. Ka na Mbjaramba ata kabukuta-wa. 


Ba naeta mawila Maròmba Jezu 


19:1 Baangge na Pilatu ka na-patuka-ngge ngindiwa Jezu, ngga'i ka 
mbolewa, ba hina. 2 Nia ka hida kazòlondandu kaa wanani katipa tara kaa 
ta'i-nani katowa detana, mono kaa pawèna-nawe kalambe zunda rangga. 3 
Baa kaa tukewa: Oza-mumungge, zangandi ata Jawundi, hidani, kaa 
tòba-tòba-nawe matana. 4 Ka nalouzo dòmo Pilatu, ka hinandi: 
Patjete-kona, kulouzo ngindi-nggumini mbarami, ngga'i kai pandengge ba 
nda'i pònguki zalana pakole-ngguni, hina. 5 Nia ka ameni Jezu alouzo, 
mangu katipa tarana, mangu kalambe zunda ranggana, ka hinandi Pilatu: 
Pa-tjetena, na atapi'a. 6 Ne baa etawa rato2 kalada mòno hida ata 
pa-pawende, kaa ngu kawaro: Wòndawa, wòndawa, hidangge. Nia ka 


hinandi Pilatu: Djeke-kowa ne jèmi, kai wòndawa. Mala ne zaua nda'iki 
zalana pakole-ngguni, hina. 7 Nia kaa walewa ata Jawundi: Ne zame 
wa'ingge li'i uku, mono dekungge ne li'i uku, enga pamate-powa, oro-nawe 
Ana-nangga JAla ba hina, hida. 8 Ne ba narènge-we Pilatu ne patèki-da 
ahinana-ngge ka ati kiangge mandauta-na. 9 Ka natama domo ne'e uma 
piata panewe, ka hina-nawe Jezu: Nggjeengge pawali-mu? hina. Taka na 
Jezu nda'iki pawale-nani. 10 Nia ka hina-nawe Pilatu: Ndau nauki 
pa-panewe dèngangga, ne zaua? Ndau pande-kingge ba kumboto 
pawònda-wu? hina. 11 Ka nawale-wa Jezu: Ndau mboto pòngu-kingga 
zodi ba ndaa jaa pia-mungguwe wali bjondo. Niawe nia ka na 
apatère-ngga mbaramu, ati-pongge zalana, hina. 12 Lungge 
hina-nggengge, nia ka na Pilatu ka nawewa lara pa-pazèla-wa Jezu. Taka 
akawaro ata Jawundi: Bau pazèla-kowa na ata-langge, nda kandua 
baananggu zangandi kalada. Ba nggara-kuni zangandi-wangga ahina, 
nggòba baanani zangandi kalada, hida. 13 Ba na-lèngana parenge-we 
Pilatu ne ahinana-ngge, ka nangindi-wa nggjounga Jezu, ka na-mandi'-ni 
panuka puata panewe, ne'e pandou Pa-atura Watu pa-hidana, Nggabata 
hinawe panewe Imbarani. 14 Na lòdo lòdo pa-dinaka-wa, tuma-nawe 
Paza, wan ndjamu ènewe. Ka hinandi ata Jawundi Pilatu: Patjete-kona, 
zangandi-mi! 15 Taka akawaro: Kainioo, kaini, wòndawaoo! hida. Nia ka 
hinandi Pilatu: Enga wònda-kungguni na Zangandi-mu? hina. Kaa walewa 
hida rato2 kalada: Nda'iki zangandi ekama wadeka, nduka-kidona 
zangandi kalada, hida. 16 Nia ka napili-dani Jezu, ngga'i ka wòndawa, ba 
hina. 


Lara materia Maròmba Jezu katuku wònda deta 


17 Nia kaa ngindiwa Jezu. Ka nètini Jezu adeito douwa katuku wòndana, 
hèti pandou angarana Apakoba katowa-na, Nggolonggota hinawe ba 
panewe Imbarani-kowe. 18 Nia kaa wòndawa ne'e, mòno hida aduada ata 
eka olena mbjali2, ka na Jezu ne'eni tiluda. 19 Nia ka na Pilatu wa'ingge 
pa-urata-na, ka nata'i-ngge katuku wonda deta tòduna: Jezu ata 
Nazareta-wa, Zangandi-na ata Jawundi, hinawe ne pa-urata. 20 Nia ka ne 


pa-urata na-luana ata Jawundi atandawe, mala ne pandou pawònda 
wa'l-dani Jezu ba mbara wano-dowé, mono awaingge panewe Imbarani, 
panewe Roma mòno panewe Nggarika ne pa-urata. 21 Ka taudawe hida 
rato2 kalada-da ata Jawundi: Zangandi-na ata Jawundi nda lumu-kangge, 
taka Zangandi-nangga ata Jawundi ne Zaua, hina lumungge, hidani Pilatu. 
22 Ka nawale-we Pilatu: Ne pa-lèngana pa-urata-nggu, nia baawe, bina. 23 
Nia ka hida kazòlondandu baa lèngana pawònda-wa Jezungge kaa 
deke-nandi kalambe-na kaa pa-patawi, wo-wòla ia kazòlondandu, 
wate-nawe ne kalambe djana. Ne kalambe djana nda'iki kòtu bondo-nawe, 
patònu mbolowe. 24 Nia ka hida wèki douna, ngga' ka nda taira-kawe, 
taka ka tazura-we ba nggara-kuni andoungge. Ne ba binawe, ngga'i ka 
na-tonggpla-we ne li'i Zurata: Abiwa bawe-nggandi ngawu wèkinggu mono 
azurawe ne kalambe-nggu, ahina. Hinawe pata paliida kazòlondandu. 25 
Nia ka na inana Jezu, mòno, angu mawine-na inana, mòno na Maria 
mawine-na Kaliopa mòno Maria Mandalena, ne'endi andende mbara 
katuku wòndana Jezu. 26 Ne ba naeta-wa inana Jezu mòno na ana panunga 
pa-manawara-na ba nandende mbarana, ka hinani inana: Ee paina, na 
anamu, hina. Baa ka hinani na ana panunga, na inamu, hina. 27 Liingge 
hina-nggenangge, nia ka na ana panunga ka nangindi-wa hèti umana. 28 
Baangge ba lenga pande-nawé Jezu ba na-tonggola mbo-mbolo-wengge, 
ngga'l ka na-tonggola waiwe li'i-nawe Zurata: Ku-maro'u-wangga ka 
hinangge. 29 Wa'mi ne'e ia pandalu ambònuna anggura mawilura, nia kaa 
ta'mgge lumuta amangu anggura ma-wilurana lawi tame, kaa padola-ngge 
baa paenu-nawe Jezu. 30 Na-kabizuka-ngge Jezu ne anggura 
ma-wilura-ngge, nia ka: Na-tonggola baawengge, hina. Baa ka 
na-katongira ka najaa-nawe 'jAma ngauna. 31 Nia ka na lòdo ba lòdo 
pa-dinaka-wa, ka nètindi ata Jawundi mbarana Pilatu kaa dèngiwa, nggal 
ka pata-dandi wanda mono ka pamburu-ndi, ka nda enga do-doukandi 
kamate-da katuku wònda deta lòdo ngau, kède dòmo lòdo kalada-wa na 
lòdo ngau. 32 Nia ka nètindi hida kazòlondandu kaa pata-dandi wa'ida na 
aia baa ka na domo na aia olena pawònda. 33 Taka baa duki mbara 
Jezungge, baa etawa ba namate baa, nia ka ndaa pata-kinandi wa'ma; 34 
nia-kidowe na ata kazòlondandu ka na-ndakura wainawe nòmbu 


kalabeka-na Jezu, ka nangu louzo ra'a mòno we'e. 35 Na ata aetawe nia 
azakita baangge, mòno ne pa-zakita ahina taka-nawe, mòno napande-ngge 
ba abina taka-nawe patèki-na, ngga'l ne jemi kai pawai-wumi. 36 Mala 
hida ba hinawi, ngga' ka na-tonggola-we ne li'i Zurata: Nggazu taka awa 
ruwina nda'iki papata-dani-langge, ahina. 37 Mono wan dòmongge li'l 
Zurata: Enga eta-dodani na pa-ndaku-radalangge ahina. 


Lara tane-dani Jezu 


38 Baangge na Jozepa ata Arimatea, ka nadèngi-wa Pilatu, ngga'i ka 
ku-pamburu-nawe tanaza-na Jezu, hina. Na Jozepa ana panunga kainani 
Jezu, taka naai pa-kabuni oro mandauta-nani ata Jawundi. Nia ka na Pilatu 
ka na-pakaloko-ni. Baangge ka nètini ka na-pamburu-nawe tanaza-na Jezu. 
39 Nia ka na Nikondemu, nati aduki nggède-kuni Jezuna, ka ame kaini 
angindi ruto emura pa-pakaula ruto nggaro, tòlu kambulu kiloda. 40 Kaa 
dekewe ne tanaza-na Jezu kaa pakibo-we, kaa taungge ruto bou mbangi 
dekungge pata taneda ata Jawundi. 41 Mbara-nawe ne pandou wonda 
wa'l-dani Jezu, wa'ingge ambatu kaliwo mono ne kaliwo dana wa'mgge 
rate bo'u, ndaa bou ata matepo. 42 Ka ne'e niawe pa-bòndala wa'i-dani 
Jezu, mala ba lòdo pa-dinaka-nani ata Jawundi, mòno ba pambara-we ne 
rate. 


Ba na-patingo wèkina Jezu mbarana Maria Mandalena 


20:1 Nia ka na lòdo kawunga minggu, kapu nggède ngga-nggaro, ba 
na-kapòta-pongge, nètini Maria Mandalena rate dana, ka naeta-wa na 
kambaka-na ba na-maleilara baa. 2 Ka ngu nètini amale mbarana Zimo 
Petura mono na aia domo ana panunga, na pa-manawara-na Jezu, ka 
iùna-dawe: Adeke baawa ata Mjori wali rate dana mono nda mapande- 
kingge ba nggjee bendala nia-dani, hina. 3 Ka nètini Pjetura mòno na ana 
panunga aia, ma kaa duki rate dana. 4 Ne hida aduada apalolo baa male, 
taka na ana panunga aia naulu ba namale, ati-pongge malewara-na wudi 
Pjetura, lapata ka naduki ulu rate dana. 5 Tingiru hina djanangge ka 


naeta-wi hida kibo baa dapa ma-bendala, taka nda natama-ki. 6 Baangge 
ka naduki muri Zimo Petura, ka natama rate dana, ka naeta-wi hida kibo 
ba ne'endi a-mabòndala, 7 mòno ne kamba paopi wai kabureta, hètina 
ane'ena katowa detana, nda naole baandi kibo, taka na-malulu eka baawe 
la pandou. 8 Nia ka na ana panunga ia, aduki ulu rate dana, ka nangu tama, 
ka naeta-we mono ka napawai; 9 oro inda pande-podawe li'i-nawe ne 
Zurata, ba enga kèdena wali tilu ata mate. 10 Baangge hida ana panunga 
ka nètindi awali uma. 11 Taka na Maria ne'eni andende nggjounga mbara 
rate, ne'eni angi'o. Ne ba ne'eni angi'ongge ka na-katingira rate dana, 12 ka 
nangu etawi aduada papalewa a-pawènana akakana, ne'endi amandi'i, na 
ala tòdu-nani na aia tènda-nani, pandou ne'e wa'ingge tanaza-na Jezuna. 13 
Ka hidani Maria hida papalewa: Ee paina, apa nia kau ngi'o-wawu? hida. 
Nia ka taunawe Maria: Oro-nawe baa dekewa ata Moringgu, mòno nda 
kupande-kingge baa nggjee bòndala nia-dani, hinandi. 14 Hinangge Maria- 
nangge nia ka winggiru hina, ka nangu etawa Jezu andende, taka nda 
natanda-kiwa ba nia Jezu. 15 Nia ka hina-nawe Jezu: Ee paina, apa nia kau 
ngr'o-wawu? Nggarani pawewa-mu? hina. Nia ka na Maria, oro-nawe ata 
kandi omawa ba hinawe pa-pangèda-na, ka taunawe: Mori, ba wo'uko 
angindiwa, utèki-nggawe ba nggjee bòndala nia-muni, ngga'i ka kukako 
padeke-wa, hina. 16 Nia ka hina-nawe Jezu: Maria! hina. Winggiru ka ngu 
hina Maria, hinangge ba nawaingge panewe Imbarani: Rabbuni! Ngguru! 
hinawe. 17 Ka hinangge Jezu: Ndau tère-kangga, mala nda kupène- 
kipo-wangga mbarana 'jAma. Taka ukako-wu hèti mbarada ole dadinggu: 
Nètingga apène mbara Amanggu mòno Amami, mbara Alanggu mòno 
Alami, hina-nggumi ka lumu-dawe. 18 Ka nètini Maria Mandalena ka 
natèki-dawe hida ana panunga, ba na-patanga dènga baani Mjori mòno ba 
bina baanandi hida. 


Ba na-patingo wèkina Maròmba Jezu mbarada ana panunga-na 


19 Ba narawi malengge, na lodo kawunga minggu, ba tèngara matodi-da 
bina ne'e pandouda ana panunga oro mandauta-dandi ata Jawundi, ka ngu 
ameni Jezu andinda-ndindara tiluda: Maringi-kona ka hinandi. 20 Lèngana 


pa-hinangge-ngge ka nabowo-dandi Umana mòno ne kalabekana. Nia ka 
nandeta-we ateda hida ana panunga ne baa etawa Mjori. 21 Nia ka 
na-zandèka domo ba hinandi Jezu: Maringi-kona. Abina wa'ina jAma ba 
na-patuka-ngga Zaua, lunggu wa'i kaina ba ku-patuka-nggumi jèmi, hina. 
22 J-èngana pa-hinangge, ka napowi-wi: Djeimbawa Ngjau Matua ka hina 
waidawe. 23 Ba nggara-kuni pataunda-mi zalana enga taunda-nawe, ba 
nggarakuni pa-padeito-mi zalana enga padeito-nawe, bina. 


Ba na-patingo wèkina mbarana Tjoma 


24 Nia ka na Tjoma oleda hida akambulu duada, Ndindimu pa-hidana, 
nda'i-kini mbarada ba namai Jezu. 25 Nia ka hida wadeka ana panunga: 
Maeta baawa Mjori, hida-nawe Tjoma. Taka na Tjoma: Ba nda kueta- 
kupuwi oro paku lima detana, mòno hida wòla limanggu ba ndaa padami- 
kupundi oro paku, mòno na limanggu ba nda na-padami-kopongge ne 
kalabeka-na, nda kupawai pònguki, hina. 26 Wani pando-pata lòdo-nawe 
amalawi, ka ne'e dòmondi hida ana panunga-na, ka na Tjoma wa! kaini 
oleda. Ba tèngara matodi-da bina ka ngu ameni Jezu andinda-ndindara 
tiluda: Maringi-kona, ka hinandi. 27 Ka hina-nawe Tjoma: Joo nggjeendi 
wola limarmi, patete-ndi hida limanggu; padola-ni limamu kau padami- 
nggawe ne kala-beka-nggu, nda kupawai-ki ka nda lumu-kana, taka ngga'l 
kau pawatwu, hina. 28 Ka nawale-we Tjoma: Arou, Mori-nggungge! 
Ala-nggungge! hina. 29 Nia ka taunawe Jezu: Ba lènga eta baamungga, nia 
kau pawaiko. Na-maringi-kona ata apawai lango ka ndaa eta-kopo, hinani. 
30 Nalua dòmo-pundi wadeka tanda parawi-na Jezu aroda ana panunga-na 
niangge, panda paaila nèwe zurata dana. 31 Taka hida ba ailandi, ngga'l 
kai pawai waina na Jezu ba Karetu-wa na Anana Ala, mono nggal ne jèmi 
kai dou waingge toleka oro wai-minawe ngarana. 


Ba na-patingo wèkina Maròmba Jezu ne'e niri mbònu Timberia 


21:1 Baanangge nia ka na-patingo wèki dòmona Jezu mbarada ana 
panunga-na ne'e niri mbònu Timberia! Ka ne hinawe ba na-patingo wèkina. 


2 Ne'e wa'indi Zimo Petura mòno Tjoma, Ndindimu pa-hidana, mòno 
Njatanela ndou Kjana, tana Nggalilea, mòno hida anana Zambandio, mòno 
aduada dòmo ana panunga. 3 Pakède-nawe Zimo Petura: Hètingga alaa 
pa-mandaringo, hinandi. Ati kainggama ne zame adekungeu, hidani. Nia 
ka nètindi akalete tena, nia ka ne nggède nda'iki apa2 pakole-da. 4 
Mbòwaku-nawe tanangge ka ngu wami Jezu andende laingo deta. Taka 
ndaa tanda-kiwa ana panunga-na ba Nia Jezu. 5 Nia ka natua-wi Jezu: Wa'l 
panga'a wai zodi nena mbarami, ana? hina. Nda'ikioo, hida baa walewa. 6 
Nia ka hinandi Jezu: Wjala wa'ingge ne ndaringo-mi ne tutu baie 
kawana-na tena, enga kolemi ia. Nia kaa wala wa'i tèkangge, nia ka ndaa 
duka-kingge baa tèngiwe ne ndaringo, oro-nawe ba na-mangeda langu- 
takawi ia. 7 Nia ka taunawe na ana panunga pa-manawara-na Jezu: Na 
Nia-dona Mjori, hina-nawe Pjetura. Ne ba narènge-we Zimo Petura ba Nia 
Mjori, ka na kalòmbura-ngge ingina, mala ba nda natau-dowe, ka nangu 
rumba wèkina mbònu dana. 8 Taka hida wadeka ana panunga amendi 
akalete tena, kaa tèngiwe ne ndaringo ambònuna ia; mala baa ndaa 
maro-dongge tana mara, wal dua ngau kazi'u-kido-nawe. 9 Apène tana 
marangge kaa ngu etawe mala'a api mòno ia ane'ena pònuna pangu 
kambamba. 10 Nia ka hina-dawe Jezu: Ngindipo zodi ia wudi pawòpa-mi, 
hina. 11 Nia ka na Zimo Petura ka napène tena deta, ka natèngi-we ne 
ndaringo tana mara; nambònu-ngge ia kalada kalu-lua, ngau lima kambulu 
touda mbolowa; lango ka nggaikuwi nda na-marata-kiwe ne ndaringo. 12 
Nia ka hina-dawe Jezu: Mjai-wumi kai mana'a, hina. Taka nda'iki ia hida 
ana panunga ambani ate patua-wa: Nggaranggu ne Wo'u ahinani, mala ba 
lènga pande-dani ba Nia Mjori. 13 Nia ka natuke Jezu ka nadeke-we ne 
kambamba ka najaa-dawe, baa ka hina kaindi hida ia. 14 Ne niawe 
pa-katouda wunda wainawe ba na-patingo wèkina Jezu mbarada ana 
panunga-na, lingge kede balina wali tilu ata mate. 


Ba na-keketa baliwa Pjetura na Jezu 


15 Abaa panga'a-rigge nia ka na Jezu ka hinani Zimo Petura: Ee Zimo 
anana Joane, harei-kadòwe ne, manawara-mungga wudi hida? hina. Nia ka 


taunawe Pjetura: Oo Mori, mupande-dongge ba ku-manawara-nggu, 
hinani. Nia ka hina-nawe Jezu: U-karawa nggandi ana mbembenggu, hina. 
16 Baa ka hina dòmo-nawe ne pa-kapando wainawe: Ee Zimo, anana 
Joane, u-manawara-kadongga? hina. Ka hina-nawe Pjetura: O'o Mori, 
mupande-dongga, ba ku-manawara-nggu, hina. Ka hina-nawe Jezu: 
Ukandi-nggandi mbembenggu, hina. 17 Baa ka hina dòmowe pa-katouda 
wunda wainawe: Ee Zimo, anana Joane, u-manawara-ngga? hina. Ka ne'eni 
akalalu ate dèngangge Pjetura, oro-nawe u-manawara-ngga? ba hina-nawe 
ne pa-katouda wunda wainawe. Ka hina-nawe: O'o Mori, ngara tènga- 
konawe upande-dongge, upande-dongga ba ku-manawara-nggu, hina. Ka 
hina-nawe Jezu: U-karawa-nggandi mbembenggu. 18 Lunggu takanggu, ne 
ba bua mane-puwuna, ukète doungge kòmbumu, mòno nètinggu hèti mèli 
pambei-konawe atemu, taka bau lèngana pa-kaweda-langge, u-padola-ndi 
limamu, mono ata eka akète-ngguwe kombumu mono nangindi-wu hèti 
nda pa-wukuna pambei-mulangge, hina. 19 Ne ba hinangge, tèki-nawe ba 
pei pata matena Pjetura, pa-pamboto dènga wainani jAla-langge. Lèngana 
pa-hinangge-ngge, ka hina-nawe Pjetura: Udeku-ngga, hina. 20 Winggiru 
hina Pjetura-ngge ka naeta-wa na ana panunga pa-manawara-na Jezu ba 
na-padeku, na a-mawinggira mbarana Jezu ba mana'a nggède-wena, Mori, 
nggarani apazuu-nggu? ahina. 21 Naeta-wa na ana panunga na 
Pjetura-ngge, ka hina-nawe Jezu: Mori, peikona name-langge? hina. 22 Ka 
taunawe Jezu: Ngga' ka engani lapata ba amengga, ba lunggu-kuni, 
apa-muwe ne nia? Udeku-ngga ne wo'u, hina. 23 Niawe nia ka 
na-kamboka-we ne patèki mbarada hida apaole dadina, na ana panunga ba 
nda na-wukuna pamate-kilangge. Taka nda na-wukuna pamate-ki, inda 
hina-kiwe patèki-na Jezu, taka ngga'i ka engani lapata ba amengga ba 
lunggu-kuni, apa-muwe ne nia, niawe. 24 Nia-dona na ana panunga 
azakita-ndi hida ahinana mòno aaila-ndi, mòno tapande-ngge ne 
pa-zakita-na ba ahina pòngu taka-nawe. 25 Nalua-pundi wadeka parawi-na 
Jezu; ba tulita ia tulita lakuwi, ba ku-pangèda-ngge ne tana kaiko nda 
natutu-Jeiwe ba naboti-wi zurata pa-tulita. 


